CELEX: 32005D0263
Language: et
Date: 2005-03-04 00:00:00
Title: 2005/263/EÜ: Komisjoni otsus, 4. märts 2005, millega lubatakse liikmesriikidel vastavalt direktiivile 94/55/EÜ vastu võtta teatavaid erandeid seoses ohtlike kaupade autoveoga (teatavaks tehtud numbri K(2005) 440) (EMPs kohaldatav tekst)

2.4.2005   
            
            
               ET
            
            
               Euroopa Liidu Teataja
            
            
               L 85/58
            
         
      KOMISJONI OTSUS,
   4. märts 2005,
   millega lubatakse liikmesriikidel vastavalt direktiivile 94/55/EÜ vastu võtta teatavaid erandeid seoses ohtlike kaupade autoveoga
   (teatavaks tehtud numbri K(2005) 440)
   (EMPs kohaldatav tekst)
   (2005/263/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. novembri 1994. aasta direktiivi 94/55/EÜ ohtlike kaupade autovedu käsitlevate liikmesriikide õigusaktide ühtlustamise kohta, (1) eriti selle artikli 6 lõiget 9
   ning arvestades järgmist:
   
               (1)
            
            
               Vastavalt direktiivi 94/55/EÜ artikli 6 lõikele 9 peavad liikmesriigid nende poolt tehtavatest eranditest komisjonile ette teatama esmakordselt 31. detsembriks 2002 või kahe aasta jooksul alates käesoleva direktiivi lisade muudetud versioonide kohaldamise viimasest kuupäevast.
            
         
               (2)
            
            
               Mõned liikmesriigid teatasid 31. detsembriks 2002 komisjonile oma soovist kehtestada erandid direktiivist 94/55/EÜ. Oma 20. augusti 2003. aasta otsusega 2003/635/EÜ, millega lubatakse liikmesriikidel vastavalt direktiivile 94/55/EÜ vastu võtta teatavaid erandeid seoses ohtlike kaupade autoveoga, (2) lubas komisjon liikmesriikidel kehtestada selle otsuse I ja II lisas loetletud erandeid.
            
         
               (3)
            
            
               Direktiivi 94/55/EÜ A ja B lisa muudeti direktiiviga 2003/28/EÜ. (3) Direktiivi 2003/28/EÜ kohaselt pidid liikmesriigid jõustama siseriiklikud õigusaktid hiljemalt 1. juuliks 2003, kusjuures direktiivi 94/55/EÜ artikli 6 lõikes 9 osutatud rakendustähtaeg oli 30. juuni 2003.
            
         
               (4)
            
            
               Mõned liikmesriigid teatasid oma soovist kehtestada erandeid. Komisjon uuris nende teatiste vastavust direktiivi 94/55/EÜ artikli 6 lõikes 9 sätestatud tingimustele ja kiitis need heaks. Sellepärast tuleks nendele liikmesriikidele anda õigus kõnealused erandid kehtestada.
            
         
               (5)
            
            
               Samal ajal on soovitav koondada kõik käesoleval ajal lubatud erandid ühte otsusesse. Sellepärast tuleks otsus 2003/635/EÜ kehtetuks tunnistada ja asendada.
            
         
               (6)
            
            
               Selle tagamiseks, et eranditega seotud asjaolusid korrapäraselt ajakohastataks, peaks komisjon kavandama kõikide olemasolevate erandite igakülgse ajakohastamise vähemalt iga viie aasta järel.
            
         
               (7)
            
            
               Käesolevas otsuses ettenähtud meetmed on kooskõlas direktiivi 94/55/EÜ artikli 9 kohaselt loodud ohtlike kaupade veo komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas loetletud liikmesriigid võivad rakendada I lisas sätestatud erandeid seoses teatavate ohtlike kaupade autovedudega väikestes kogustes nende territooriumil.
   Neid sätteid kohaldatakse diskrimineerimiseta.
   Artikkel 2
   II lisas loetletud liikmesriigid võivad rakendada II lisas sätestatud erandeid seoses kohalike vedudega nende territooriumil.
   Neid erandeid kohaldatakse diskrimineerimisteta.
   Artikkel 3
   Otsus 2003/635/EÜ tunnistatakse kehtetuks.
   Viiteid kehtetuks tunnistatud otsusele käsitatakse viidetena käesolevale otsusele.
   Artikkel 4
   Käesolev otsus on adresseeritud liikmesriikidele.
   
      Brüssel, 4. märts 2005
      
         
            Komisjoni nimel
         
         Jacques BARROT
         
         
            asepresident
         
      
   
   
      (1)  EÜT L 319, 12.12.1994, lk 7. Direktiivi on viimati muudetud komisjoni direktiiviga 2004/111/EÜ (ELT L 365, 10.12.2004, lk 25).
   
      (2)  ELT L 221, 4.9.2003, lk 17.
   
      (3)  ELT L 90, 8.4.2003, lk 45.
   
      I LISA
      Teatavate ohtlike ainete väikeste koguste puhul liikmesriikidele lubatud erandid
      BELGIA
      RO-SQ 1.1
      
         Erandi ese: Ohuklass 1 — Väikesed kogused.
      
         Viide direktiivi 94/55/EÜ (edaspidi “direktiiv”) lisale: 1.1.3.6
      
         Direktiivi lisa sisu: Vastavalt äärenumbrile 1.1.3.6. on tavalise sõidukiga lubatud vedada kuni 20 kg kaevanduslõhkeainet.
      
         Viide siseriiklikele õigusaktidele: Arrêté royal du 23 septembre 1958 sur les produits explosifs, modifié par l'arrêté royal du 14 mai 2000.
      
         Siseriiklike õigusaktide sisu: Artikkel 111. Varustuspunktidest kaugemal asuvate hoidlate operaatoritel on lubatud tavalises mootorsõidukis vedada kuni 25 kg dünamiiti või tugevatoimelisi lõhkeaineid ja kuni 300 detonaatorit vastavalt lõhkeaineteenistuse poolt sätestatud tingimustele.
      RO-SQ 1.2
      
         Erandi ese: Erinevatesse ohuklassidesse kuuluvaid tooteid sisaldanud tühjade puhastamata mahutite vedu.
      
         Viide direktiivi lisale: 5.4.1.1.6
      
         Viide siseriiklikele õigusaktidele: Erand 6-97.
      
         Siseriiklike õigusaktide sisu: Veokirjal peab olema märge “Puhastamata tühjad pakendid, milles on olnud erinevatesse ohuklassidesse kuuluvaid tooteid”.
      
         Märkused: Euroopa Komisjon on erandi registreerinud numbri 21 all (artikli 6 lõike 10 alusel).
      TAANI
      RO-SQ 2.1
      
         Erandi ese: Kõrvaldamise eesmärgil kodumajapidamistest ja teatavatest ettevõtetest kogutud ohtlike ainete jäätmeid või jääke sisaldavate pakendite autovedu.
      
         Viide direktiivi lisale: 2. osa, 4.1.4, 4.1.10, 5.2, 5.4. ja 8.2
      Direktiivi lisa sisu: Liigitamise põhimõtted. Koospakendamist käsitlevad sätted. Tähistamise ja märgistamise sätted. Veokiri.
      
         Viide siseriiklikele õigusaktidele: Bekendtgørelse nr. 729 af 15. august 2001 om vejtransport of farligt gods § 4, stk. 3.
      
         Siseriiklike õigusaktide sisu: Kodumajapidamisest või teatavatest ettevõtetest kogutud keemiliste ainete jäätmeid või jääke sisaldavad sisepakendid võib pakkida koos teatavatesse ÜRO poolt nõuetele vastavaks tunnistatud välispakenditesse. Üks sisepakend ei tohi sisaldada üle 5 kg või 5 liitri jäätmeid või jääke. Erandid liigitamist, tähistamist ja märgistamist, dokumente ning koolitust käsitlevatest sätetest.
      
         Märkused: Kui keemiliste ainete jäätmed või jäägid on kogutud kodumajapidamisest või teatavatest ettevõtetest, ei ole võimalik neid täpselt liigitada ja rakendada kõiki ADRi sätteid. Tavaliselt sisaldavad kõnesolevaid jäätmeid jaemüügist pärinevad pakendid.
      RO-SQ 2.2
      
         Erandi ese: Lõhkeainepakkide ja detonaatoripakkide vedu samas sõidukis.
      
         Viide direktiivi lisale: 7.5.2.2
      
         Direktiivi lisa sisu: Koospakendamist käsitlevad sätted.
      
         Viide siseriiklikele õigusaktidele: Bekendtgørelse nr. 729 af 15. august 2001 om vejtransport of farligt gods § 4, stk. l.
      
         Siseriiklike õigusaktide sisu: Vastavalt paragrahvi 4 punktile 1 tuleb ohtlike ainete autoveo puhul täita ADRi eeskirju.
      
         Märkused: Lõhkeaineid peab olema võimalik laadida koos detonaatoritega samasse sõidukisse, kui neid kaupu veetakse hoiukohast töökohta ja tagasi.
      Kui ohtlike kaupade vedu käsitlevaid Taani õigusakte muudetakse, lubavad Taani ametiasutused neid vedusid järgmistel tingimustel:
      
                  1)
               
               
                  Veetavate D-grupi lõhkeainete kogus ei ületa 25 kg.
               
            
                  2)
               
               
                  Veetavate B-grupi detonaatorite arv ei ületa 200.
               
            
                  3)
               
               
                  Detonaatorid ja lõhkeaine peavad olema pakitud eraldi ÜRO poolt sertifitseeritud pakenditesse vastavalt direktiivi 2000/61/EÜ (millega muudetakse direktiivi 94/55/EÜ) eeskirjadele.
               
            
                  4)
               
               
                  Detonaatoreid sisaldava paki ja lõhkeainet sisaldava paki vahemaa peab olema vähemalt üks meeter. See vahemaa peab säilima ka järsul pidurdamisel. Lõhkeainepakk ja detonaatoripakk peavad olema paigutatud viisil, mis võimaldab neid sõidukist kiiresti eemaldada.
               
            
                  5)
               
               
                  Tuleb järgida ka kõiki muid ohtlike ainete autoveo eeskirju.
               
            SAKSAMAA
      RO-SQ 3.1
      
         Erandi ese: Ohuklassi 1.4G kuuluvate autoosade pakendamine ja laadimine koos teatavate ohtlike kaupadega (n4).
      
         Viide direktiivi lisale: 4.1.10. ja 7.5.2.1.
      
         Direktiivi lisa sisu: Koospakendamist ja segaveoseid käsitlevad sätted.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 28.
      
         Siseriiklike õigusaktide sisu: Kaupu ÜRO tunnusnumbritega 0431 ja 0503 võib laadida koos teatavate koguste erandis loetletud ohtlike kaupadega (autode valmistamisega seotud tooted). Seejuures ei tohi esemete arv olla suurem kui 1 000 (samalaadne punkti 1.1.3.6.4. nõudega).
      
         Märkused: Erand on vajalik selleks, et tagada autode turvaosade kiire kohaletoimetamine vastavalt kohalikule nõudmisele. Kuna kõnealuste toodete valik on väga lai, ei hoita tavaliselt kohalikes autotöökodades nende varusid.
      RO-SQ 3.2
      
         Erandi ese: Erand nõudest, et ohtlike kaupade teatavate punktis 1.1.3.6. (n1) kindlaksmääratud koguste puhul peab olema saadetisega kaasas veokiri ja saatja deklaratsioon.
      
         Viide direktiivi lisale: 5.4.1.1.1. ja 5.4.1.1.6
      
         Direktiivi lisa sisu: Veokirja sisu.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 18.
      
         Siseriiklike õigusaktide sisu: Kõigi ohuklasside puhul, välja arvatud ohuklass 7: kui veetavate kaupade kogus ei ületa punktis 1.1.3.6. kindlaksmääratud koguseid, ei nõuta veokirja.
      
         Märkused: Kuna kohalikul kaubaveol klientidele ei ole veokiri alati vajalik, peetakse siseriiklike vedude puhul küllaldaseks pakkide tähistel ja märgistel esitatud teavet.
      Euroopa Komisjon on erandi registreerinud numbri 22 all (artikli 6 lõike 10 alusel).
      RO-SQ 3.3. (Tunnistatud kehtetuks)
      
      RO-SQ 3.4
      
         Erandi ese: Mõõtenõude ja (tühjade puhastamata) kütusepumpade vedu.
      
         Viide direktiivi lisale: ÜRO tunnusnumbritega 1202, 1203 ja 1223 kaupu käsitlevad sätted.
      
         Direktiivi lisa sisu: Pakendamine, tähistamine, dokumendid, veo- ja käitlemisjuhendid, sõidukimeeskonnale mõeldud juhendid.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 24.
      
         Siseriiklike õigusaktide sisu: Määratakse kindlaks erandi rakendamiseks kohaldatavad õigusaktid ja lisasätted; kuni 1 000 liitrit: samasugused tingimused nagu tühjade puhastamata pakendite puhul; üle 1 000 liitri: teatavatele paake käsitlevate õigusaktide järgimine; ainult tühjade puhastamata esemete vedu.
      
         Märkused: Nimekirjad nr 7, 38, 38a.
      RO-SQ 3.5
      
         Erandi ese: Erandid teatavate isiklikuks kasutamiseks mõeldud kaupade väikeste koguste puhul.
      
         Viide direktiivi lisale: Peatükk 3.2, tabel, teatavad ohuklassidesse1 — 9 kuuluvad ÜRO tunnusnumbrid.
      
         Direktiivi lisa sisu: Veo lubamine ja vedu käsitlevad sätted.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 3.
      
         Siseriiklike õigusaktide sisu: Ohuklassid 1 — 9; erandid mitmesuguste pakendatud kaupade väga väikeste koguste ja isiklikuks kasutamiseks mõeldud koguste puhul; piirkogus ühe veoühiku kohta on 50 kg; üldiste pakendamisnõuete kohaldamine sisepakendite suhtes.
      
         Märkused: erand kehtib kuni 31.12.2004.
      Nimekiri nr 14*.
      RO-SQ 3.6
      
         Erandi ese: Kombineeritud pakkide lubamine.
      
         Viide direktiivi lisale: 4.1.10.4. MP2
      
         Direktiivi lisa sisu: Kombineeritud pakkide keelustamine.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 21.
      
         Siseriiklike õigusaktide sisu: Ohuklassid 1.4S, 2, 3 ja 6.1; pakendusgruppi II kuuluvate komplektidena ja väikestes kogustes müümiseks ette nähtud ohuklassi 1.4S kuuluvate esemete (väikerelvade padrunid), aerosoolide (ohuklass 2) ning ohuklassidesse 3 ja 6.1. kuuluvate (nimekirja kantud ÜRO tunnusnumbritega) puhastus- ja viimistlusmaterjalide komplektide pakid.
      
         Märkused: Nimekirjad nr 30*, 30a, 30b, 30c, 30d, 30e, 30f, 30g.
      PRANTSUSMAA
      RO-SQ 6.1
      
         Erandi ese: Kantavate ja teisaldatavate gamma-radiograafiaseadmete vedu (18).
      
         Viide direktiivi lisale: A ja B lisa
      
         Direktiivi lisa sisu: —
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 28.
      
         Siseriiklike õigusaktide sisu: Kui kasutaja veab gamma-radiograafiaseadmeid erisõidukites, vabastatakse ta kõnesolevatest kohustustest ja vedu toimub erieeskirjade kohaselt.
      RO-SQ 6.2
      
         Erandi ese: Selliste ravitoimingutel tekkivate nakkusohtlike jäätmete vedu, mida käsitatakse ÜRO tunnusnumbriga 3291 anatoomiliste osadena ning mille mass ei ületa 15 kg.
      
         Viide direktiivi lisale: A ja B lisa
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) - artikkel 12.
      
         Siseriiklike õigusaktide sisu: Erand ADRi nõuetest, mis on seotud ravitoimingute puhul tekkivate nakkusohtlike jäätmete veoga, mida käsitatakse anatoomiliste osadena ÜRO tunnusnumbriga 3291 ning mille mass ei ületa 15 kg.
      RO-SQ 6.3
      
         Erandi ese: Ohtlike ainete vedu ühissõidukites (18).
      
         Viide direktiivi lisale: 8.3.1
      
         Direktiivi lisa sisu: Reisijate ja ohtlike ainete vedu.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 21.
      
         Siseriiklike õigusaktide sisu: Ohtlike ainete veo lubamine ühissõidukites käsipagasina: kohaldatakse üksnes pakkide pakendamist, tähistamist ja märgistamist käsitlevaid punktide 4.1, 5.2. ja 3.4. sätteid.
      
         Märkused: Käsipagasis võivad olla üksnes oma tarbeks või isiklikuks ametialaseks kasutamiseks mõeldud ohtlikud ained. Kantavad gaasimahutid on lubatud hingamishäiretega patsientidele üheks reisiks vajalikus koguses.
      RO-SQ 6.4
      
         Erandi ese: Ohtlike ainete vedu väikestes kogustes omal kulul (18).
      
         Viide direktiivi lisale: 5.4.1.
      
         Direktiivi lisa sisu: Veokirja omamise kohustus.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 23-2.
      
         Siseriiklike õigusaktide sisu: Kui veetakse ohtlikke aineid omal kulul väikestes kogustes, mis ei ületa punktis 1.1.3.6. sätestatud piirnorme, ei ole punktis 5.4.1. sätestatud veokirja omamine kohustuslik.
      IIRIMAA
      RO-SQ 7.2
      
         Erandi ese: Erand ADRi punktis 5.4.0. sätestatud nõudest veokirja kohta juhul, kui veetakse ADRi ohuklassi 3 pestitsiide, mis kuuluvad punktis 2.2.3.3. märgitud FT2 pestitsiidide hulka, (leekpunkt < 23oC) ja ADRi ohuklassi 6.1. pestitsiide, mis kuuluvad punktis 2.2.61.3. märgitud T6 vedelate pestitsiidide hulka (leekpunkt vähemalt 23oC), tingimusel, et ohtlikke kaupu veetakse kogustes, mis ei ületa ADRi punktis 1.1.3.6. sätestatud koguseid.
      
         Viide direktiivi lisale: 5.4
      
         Direktiivi lisa sisu: Nõuded veokirja olemasolu kohta.
      
         Viide siseriiklikele õigusaktidele: Regulation 82(9) of the “Carriage of Dangerous Goods by Road Regulations 2004”.
      
         Siseriiklike õigusaktide sisu: ADRi ohuklassidesse 3 ja 6.1. kuuluvate pestitsiidide veo puhul ei pea kaasas olema veokirja, kui ohtlikke kaupu veetakse kogustes, mis ei ületa ADRi punktis 1.1.3.6. kindlaksmääratud koguseid.
      
         Märkused: Nende pestitsiidide kohaliku veo ja tarnimise puhul oleks kõnesolev nõue üleliigne ja koormav.
      RO-SQ 7.4
      
         Erandi ese: Erandid teatavatest ADRis sätestatud nõuetest pakendamise, tähistamise ja märgistamise kohta juhul, kui ADRi ohuklassi 1 ja koodide 1.3G, 1.4G ja 1.4S alla kuuluvaid ning ÜRO tunnusnumbreid 0092, 0093, 0403 ja 0404 kandvaid kasutusaja ületanud pürotehnilisi kaubaartikleid veetakse väikestes kogustes (alla punktis 1.1.3.6. kindlaksmääratud piirnormide) lähimasse sõjaväerajatisse nende kõrvaldamiseks.
      
         Viide direktiivi lisale: 1.1.3.6, 4.1, 5.2. ja 6.1
      
         Direktiivi lisa sisu: Kasutusaja ületanud pürotehniliste toodete kõrvaldamine.
      
         Viide siseriiklikele õigusaktidele: Regulation 82(10) of the “Carriage of Dangerous Goods by Road Regulations 2004”.
      
         Siseriiklike õigusaktide sisu: Lähimasse sõjaväerajatisse veetavate kasutusaja ületanud ja ÜRO tunnusnumbrit 0092, 0093, 0403 või 0404 kandvate pürotehniliste kaubaartiklite pakendamist, tähistamist ja märgistamist käsitlevaid ADRi sätteid ei kohaldata, kui järgitakse ADRi üldisi sätteid pakendamise kohta ja veokirjas on esitatud vajalik lisateave. Kõnesolevat sätet kohaldatakse ainult juhul, kui on tegemist kasutusaja ületanud pürotehniliste toodete kohaliku veoga väikestes kogustes lähimasse sõjaväerajatisse nende ohutuks kõrvaldamiseks.
      
         Märkused: Merel kasutatavate kasutusaja ületanud hädasignaalrakettide vedu väikestes kogustes eriti lõbusõidulaevade omanikelt või laevade varustajatelt sõjaväerajatistesse nende ohutuks kõrvaldamiseks on põhjustanud raskusi eeskätt seoses pakendamisnõuetega. Erand on mõeldud kohaldamiseks väikeste (punktis 1.1.3.6. kindlaksmääratud piirnormidest väiksemate) koguste kohaliku veo puhul.
      RO-SQ 7.5
      
         Erandi ese: Erandid peatükkide 6.7. ja 6.8. nõuetest seoses nominaalselt tühjade puhastamata säilituspaakide autoveoga (nende ladustamiseks kindlaksmääratud kohas) nende puhastamise, remontimise, katsetamise või vanametalliks lammutamise eesmärgil.
      
         Viide direktiivi lisale: 6.7. ja 6.8
      
         Direktiivi lisa sisu: Paakide projekteerimise, ehituse, kontrollimise ja katsetamise nõuded.
      
         Viide siseriiklikele õigusaktidele: Proposed amendment to “Carriage of Dangerous Goods by Road Regulations, 2004”.
      
         Siseriiklike õigusaktide sisu: [Kavandatavad] erandid ADRi peatükkide 6.7. ja 6.8. nõuetest seoses nominaalselt tühjade puhastamata säilituspaakide autoveoga (nende ladustamiseks kindlaksmääratud territooriumil) nende puhastamise, remontimise, katsetamise või vanametalliks lammutamise eesmärgil ning järgmistel tingimustel: a) torustik, mis oli paagiga ühendatud, on nii suures ulatuses, kui praktiliselt võimalik, eemaldatud; b) paagile on paigaldatud sobiv survealandusventiil, mis peab vedamise ajal olema tööseisundis c) arvestades eespool esitatud punkti b, on kõik paagi ja paagiga ühendatud torude avad suletud, niivõrd, kui see on praktikas teostatav, selleks et vältida ohtlike ainete väljavoolamist.
      
         Märkused: Kõnesolevaid paake ei kasutata kaupade veoks, vaid ainete hoidmiseks kindlaksmääratud territooriumil. Kui neid paake veetakse teisele territooriumile puhastamiseks, remontimiseks jne, võib neis olla ohtlikke aineid väga väikestes kogustes.
      Eelnevalt artikli 6 lõike 10 alusel.
      RO-SQ 7.6
      
         Erandi ese: Erandid ADRi peatükkide 5.3. ja 5.4, 7. osa ja B lisa nõuetest seoses (jookidele mõeldud) doseerimisgaasi balloonide autoveoga juhul, kui gaasiballoone veetakse koos jookidega (mille doseerimiseks neid kasutatakse) samas sõidukis.
      
         Viide direktiivi lisale: Peatükid 5.3, 5.4, 7. osa ja B lisa
      
         Direktiivi lisa sisu: Sõidukite tähistamine, kaasasolevad dokumendid ning veose andmeid ja veotoiminguid käsitlevad sätted.
      
         Viide siseriiklikele õigusaktidele: Proposed amendment to “Carriage of Dangerous Goods by Road Regulations, 2004”.
      
         Siseriiklike õigusaktide sisu: [Kavandatavad] erandid ADRi peatükkide 5.3. ja 5.4, 7. osa ja B lisa nõuetest jookidele mõeldud doseerimisgaasi balloonide puhul, kui gaasiballoone veetakse koos jookidega (mille doseerimiseks neid kasutatakse) samas sõidukis.
      
         Märkused: Peamine tegevus on joogipakkide (ei sisalda ADR-aineid) vedu klientidele koos väikese arvu doseerimisgaasi sisaldavate väikeballoonidega.
      Eelnevalt artikli 6 lõike 10 alusel.
      RO-SQ 7.7
      
         Erandi ese: Erandid ADRi peatükkides 6.2. ja 4.1. kehtestatud mahutite ehituse ja katsetamise nõuetest ja vabastamine nende kasutamist käsitlevate sätete järgimise kohustusest ohuklassi 2 kuuluvatele gaasidele mõeldud balloonide ja survevaatide siseriiklike vedude puhul Iirimaa piires, kui on kasutatud mitmeliigilist transporti, kaasa arvatud merevedu, ja kui järgitakse järgmisi tingimusi: i) balloonid ja survevaadid on ehitatud ning neid on katsetatud ja kasutatud kooskõlas rahvusvahelise ohtlike kaupade mereveo koodeksiga, ii) balloone ja survevaate ei täideta Iirimaal uuesti, vaid nad saadetakse nominaalselt tühjadena tagasi mitmeliigilise veotee lähteriiki; iii) balloone ja survevaate veetakse kohalikele tarbijatele väikestes kogustes.
      
         Viide direktiivi lisale: 1.1.4.2, 4.1. ja 6.2
      
         Direktiivi lisa sisu: Mitmeliigilist transporti, kaasa arvatud merevedu käsitlevad sätted, ADRi ohuklassi 2 kuuluvatele gaasidele mõeldud balloonide ja survevaatide kasutamine, ADRi ohuklassi 2 kuuluvatele gaasidele mõeldud balloonide ja survevaatide ehitus ja katsetamine.
      
         Viide siseriiklikele õigusaktidele: Proposed amendment to “Carriage of Dangerous Goods by Road Regulations, 2004”.
      
         Siseriiklike õigusaktide sisu: [Ettepanek] Peatükkide 4.1. ja 6.2. sätteid ei kohaldata ohuklassi 2 kuuluvatele gaasidele mõeldud balloonide ja survevaatide suhtes, kui on täidetud järgmised tingimused i) balloonid ja survevaadid on ehitatud ning neid on katsetatud kooskõlas rahvusvahelise ohtlike kaupade mereveo koodeksiga, (ii) balloone ja survevaate kasutatakse kooskõlas rahvusvahelise ohtlike kaupade mereveo koodeksiga, iii) balloonide ja survevaatide veol kaubasaatjale on kasutatud mitmeliigilist transporti, kaasa arvatud merevedu, (iv) kui [eespool alapunktis iii mainitud] mitmeliigiliselt veetud veose saajalt veetakse balloone ja survevaate lõpptarbijatele, kasutatakse ainult ühte reisi, mis lõpetatakse samal päeval, (v) balloone ja survevaate ei täideta Iirimaal uuesti ja nad tagastatakse nominaalselt tühjadena [eespool alapunktis iii mainitud] mitmeliigilise transpordi lähteriiki, (vi) balloone ja survevaate veetakse kohalikele tarbijatele Iirimaal väikestes kogustes.
      
         Märkused: Kõnesolevates balloonides ja survevaatides olevad gaasid peavad vastama lõpptarbijate poolt nõutud spetsifikaatidele, sellepärast tuleb neid importida väljastpoolt ADR-piirkonda. Pärast kasutamist tuleb nominaalselt tühjad balloonid ja survevaadid tagastada lähteriiki täitmiseks igal erijuhul kindlaksmääratud gaasiga — neid ei täideta uuesti Iirimaal ega mõnes muus ADR-piirkonna osas. Kuigi nad ei vasta ADRi nõuetele, vastavad nad rahvusvahelisele ohtlike kaupade mereveo koodeksile ja neid tunnustatakse rahvusvahelise ohtlike kaupade mereveo koodeksi alusel. Mitmeliigiline vedu, mis algab väljaspool ADR-piirkonda, lõpetatakse importija territooriumil, kust balloonid ja survevaadid veetakse kohalikele lõpptarbijatele Iirimaa piires väikestes kogustes. Selle veo puhul Iirimaa piires kohaldatakse muudetud direktiivi 94/55/EÜ artikli 6 muudetud lõiget 9.
      SOOME
      RO-SQ 13.1
      
         Erandi ese: Ohtlike kaupade vedu sõiduautodes ja bussides teatavates kogustes.
      
         Viide direktiivi lisale: 4.1, 5.4
      
         Direktiivi lisa sisu: Pakendamist käsitlevad sätted, dokumendid.
      
         Viide siseriiklikele õigusaktidele: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).
      
         Siseriiklike õigusaktide sisu: Ohtlike kaupade vedu sõiduautodes ja bussides teatavates kogustes, mis on väiksemad punktis 1.1.3.6. nimetatud kogusest, on lubatud ilma veokirjata ja kõiki pakendamisnõudeid järgimata, kui kaupade netomass ei ületa 200 kg.
      RO-SQ 13.2
      
         Erandi ese: Tühjade paakide kirjeldamine veokirjas.
      
         Viide direktiivi lisale: 5.4.1.1.6
      
         Direktiivi lisa sisu: Erisätted tühjade puhastamata pakendite, sõidukite, konteinerite, paakide, balloonikogumiga sõidukite ja mitmekambriliste gaasimahutite kohta.
      
         Viide siseriiklikele õigusaktidele: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).
      
         Siseriiklike õigusaktide sisu: Tühjade puhastamata paakautode puhul, millega on veetud kahte või enamat ainet, mille ÜRO tunnusnumber on 1202, 1203 või 1223, võib veokirjas esitatava kirjelduse lõpetada järgmiste sõnadega: “Viimane veos”, millele lisatakse madalaima leekpunktiga toote nimetus: “Tühi paakauto, 3, viimane veos: ÜRO 1203 autobensiin, II”.
      RO-SQ 13.3
      
         Erandi ese: Lõhkeainete veoks mõeldud veoühiku märgistamine ja tähistamine.
      
         Viide direktiivi lisale: 5.3.2.1.1
      
         Direktiivi lisa sisu: Oranže tunnusplaate käsitlevad üldsätted.
      
         Viide siseriiklikele õigusaktidele: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).
      
         Siseriiklike õigusaktide sisu: Veoühikute (tavaliselt furgoonautod) tähistamiseks, millega harilikult veetakse lõhkeaineid väikestes kogustes (kuni 1 000 kg neto) karjääridesse ja töökohtadele, võib esi- ja tagaküljel kasutada näidise nr 1 kohaseid plaate.
      RO-SQ 13.4
      
         Erandi ese: RO-SQ 6.2. vastuvõtmine.
      
         Viide siseriiklikele õigusaktidele: Määratakse kindlaks edasistes õigusaktides.
      RO-SQ 13.5
      
         Erandi ese: RO-SQ 6.4. vastuvõtmine.
      
         Viide siseriiklikele õigusaktidele: Määratakse kindlaks edasistes õigusaktides.
      ÜHENDKUNINGRIIK
      RO-SQ 15.1
      
         Erandi ese: Teatavate väheohtlike radioaktiivsete esemete, näiteks kellade, käekellade, suitsuandurite, kompasside vedu (E1).
      
         Viide direktiivi lisale: enamik ADRi nõudeid.
      
         Direktiivi lisa sisu: Ohuklassi 7 kuuluvate materjalide veoga seotud nõuded.
      
         Viide siseriiklikele õigusaktidele: Radioactive Material (Road Transport) (Great Britain) Regulations 1996 reg 3(2)(f), (g) and (h).
      
         Siseriiklike õigusaktide sisu: Täielik vabastamine siseriiklike õigusaktide sätete järgimise kohustusest teatavate kaupade puhul, mis sisaldavad radioaktiivseid materjale piiratud kogustes.
      
         Märkused: Kõnesolev erand on lühiajaline meede, mis pole enam vajalik, kui ADRis tehakse samasugused muudatused, nagu tehti IAEA eeskirjades.
      RO-SQ 15.2
      
         Erandi ese: Erand nõudest veokirja omamise kohta ohtlike kaupade teatavate punktis 1.1.3.6. kindlaksmääratud koguste puhul (E2).
      
         Viide direktiivi lisale: 1.1.3.6.2. ja 1.1.3.6.3
      
         Direktiivi lisa sisu: Erand teatavatest nõuetest teatavate ühe veoühiku kohta väljendatud koguste puhul.
      
         Viide siseriiklikele õigusaktidele: Carriage of Dangerous Goods by Road Regulations 1996, reg.3. and reg.13. and Schedule 2(8).
      
         Siseriiklike õigusaktide sisu: Piiratud koguste puhul ei ole veokirja olemasolu vajalik, välja arvatud juhul, kui need kogused on osa suuremast veosest.
      
         Märkused: See erand on sobiv siseriiklike vedude puhul, kuna veokiri ei ole alati vajalik, kui on tegemist kohaliku kaubaveoga klientidele.
      RO-SQ 15.3
      
         Erandi ese: Kuuma õhuga täidetavates õhupallides kasutatavate kergete valtsplekkballoonide vedu nende täitmiskoha ja õhkutõusmis-/maandumiskoha vahel (E3).
      
         Viide direktiivi lisale: 6.2
      
         Direktiivi lisa sisu: Gaasimahutite ehituse ja katsetamise nõuded.
      
         Viide siseriiklikele õigusaktidele: Määratakse kindlaks edasistes eeskirjades.
      
         Siseriiklike õigusaktide sisu: Vt eespool.
      
         Märkused: Kuuma õhuga täidetavates õhupallides kasutatavad gaasiballoonid on projekteeritud nii kergetena kui võimalik, mistõttu nad ei saa vastata tavaliste gaasiballoonide nõuetele. Keskmise õhupalliballooni veemahutavus on 70 liitrit, suurima ballooni veemahutavus ei ületa 90 liitrit. Sõidukis võib korraga vedada kuni viit õhupalliballooni.
      RO-SQ 15.4
      
         Erandi ese: Erand nõudest tuletõrjevahendite olemasolu kohta väikese aktiivsusega radioaktiivseid materjale vedavates sõidukites (E4).
      
         Viide direktiivi lisale: 8.1.4
      
         Direktiivi lisa sisu: Nõue tuletõrjevahendite olemasolu kohta sõidukites.
      
         Viide siseriiklikele õigusaktidele: Radioactive Material (Road Transport) (Great Britain) 1996, regs 34(4) and (5).
      
         Siseriiklike õigusaktide sisu: Eeskirja 34 punktiga 4 tühistatakse nõue tulekustutite olemasolu kohta juhul, kui veetakse ainult erandi alla kuuluvaid pakke (ÜRO tunnusnumbrid 2908, 2909, 2910 ja 2911).
      Eeskirja 34 punktiga 5 kitsendatakse kõnesolevat nõuet juhul, kui veetavate pakkide arv on väike.
      
         Märkused: ÜRO tunnusnumbritega 2908, 2909, 2910 ja 2911 kaupade veo puhul, mis sageli toimub väikeste sõidukitega, ei ole tegelikult tuletõrjevahendite olemasolu oluline.
      RO-SQ 15.5
      
         Erandi ese: Sisepakendites kaupade (välja arvatud ohuklassidesse 1 ja 7 kuuluvad kaubad) vedu kohalikest müügiüksustest jaemüüjatele või tarbijatele ja jaemüüjatelt lõpptarbijale (N1).
      
         Viide direktiivi lisale: 6.1.
      
         Direktiivi lisa sisu: Pakendite ehituse ja katsetamise nõuded.
      
         Viide siseriiklikele õigusaktidele: Carriage of Dangerous Goods (Classification, Packaging & Labelling) and Use of Transportable Pressure Receptacles Regulations 1996, Regs. 6(1), 6(3) and 8(5) and Schedule 3.
      
         Siseriiklike õigusaktide sisu: Pakendite märgistamist RID/ADR, ÜRO või muu märgisega ei nõuta, kui need sisaldavad nimekirjas 3 nimetatud kaupu.
      
         Märkused: ADRi nõuded ei ole vajalikud viimasel veoetapil müügiüksusest vahendajale või lõpptarbijale või vahendajalt lõpptarbijale. Kõnesoleva erandi eesmärk on võimaldada kohalike vedude viimasel etapil jaemüügiks mõeldud kaupade sisemahutite vedu ilma välispakendita.
      RO-SQ 15.6
      
         Erandi ese: Nominaalselt tühjade püsipaakide vedu, mis ei ole mõeldud kasutamiseks veopaakidena (N2).
      
         Viide direktiivi lisale: 5. ja 7.—9. osa
      
         Direktiivi lisa sisu: Saadetiste ettevalmistamist, vedu, toiminguid ja sõidukeid käsitlevad nõuded.
      
         Viide siseriiklikele õigusaktidele: Määratakse kindlaks edasistes õigusaktides.
      
         Siseriiklike õigusaktide sisu: Vt eespool.
      
         Märkused: Nende püsipaakide vedu ei ole ohtlike kaupade vedu tavalises tähenduses ning kõnesoleval juhul ei saa ADR-sätteid tegelikult kohaldada. Kuna paaki nimetatakse “nominaalselt tühjaks”, siis tegelikult sisaldab ta ohtlikku kaupa väga väikeses koguses.
      RO-SQ 15.7
      
         Erandi ese: Erinevate ühe veoühiku kohta väljendatud maksimumkoguste lubamine punkti 1.1.3.6.3. tabelis esitatud ohuklassi 1 kuuluvate 1. ja 2. veokategooria kaupade puhul (N10).
      
         Viide direktiivi lisale: 1.1.3.6.3. ja 1.1.3.6.4
      
         Direktiivi lisa sisu: Ühe veoühikuga veetava kogusega seotud erandid.
      
         Viide siseriiklikele õigusaktidele: Carriage of Explosives by Road Regulations 1996, reg 13 and Schedule 5; reg. 14 and Schedule 4.
      
         Siseriiklike õigusaktide sisu: Kehtestatakse eeskirjad lõhkeainete piiratud koguste ja segaveostega seotud piirangutest vabastamiseks.
      
         Märkused: Erandi eesmärk on erinevate piirkoguste lubamine ohuklassi 1 kuuluvate kaupade 1. veokategooria (piirkogus “50”) ja 2. veokategooria (piirkogus “500”) puhul. Segaveostega seotud arvutustes tuleb korrutamisel kasutada 2. veokategooria puhul tegurit “20” ja 3. veokategooria puhul tegurit “2”.
      Eelnev erand artikli 6 lõike 10 alusel.
      RO-SQ 15.8
      
         Erandi ese: EX/II-sõidukites veetavate lõhkeaineartiklite netomassi piirnormi suurendamine (N13).
      
         Viide direktiivi lisale: 7.5.5.2
      
         Direktiivi lisa sisu: Veetavate lõhkeainete ja lõhkekehade koguste piiramine.
      
         Viide siseriiklikele õigusaktidele: Carriage of Explosives by Road Regulations 1996, reg.13, Schedule 3.
      
         Siseriiklike õigusaktide sisu: Veetavate lõhkeainete ja lõhkekehade koguste piiramine.
      
         Märkused: Ühendkuningriigi õigusaktide kohaselt võib II tüüpi sõidukis vedada sobivusgruppi 1.1C, 1.1D, 1.1E või 1.1J kuuluvaid lõhkeaineid netomassiga kuni 5 000 kg.
      Paljud Euroopas veetavad ohuklassidesse 1.1C, 1.1D, 1.1E ja 1.1J kuuluvad kaubaartiklid on suuremõõtmelised või mahukad ja pikemad kui 2,5 meetrit. Eelkõige on need sõjaliseks otstarbeks kasutatavad lõhkeaineartiklid. EX/III-sõidukite ehitusega seotud piirangud (sõidukid peavad olema kinnised) raskendavad selliste kaubaartiklite peale- ja mahalaadimist. Mõnede kaubaartiklite peale- ja mahalaadimiseks veo lähte- ja sihtkohas on vaja eriseadmeid. Tegelikult on need seadmed harva kättesaadavad. Ühendkuningriigis on EX/III-sõidukeid kasutusel vähe ning nõue ehitada täiendavaid EX/III-tüüpi erisõidukeid kõnesolevat liiki lõhkeainete veoks koormaks ülemääraselt asjaomasest tegevusvaldkonda.
      Ühendkuningriigis veavad sõjaväele mõeldud lõhkeaineid peamiselt kaubaveoettevõtjad, kes ei saa soodustusi raamdirektiivis ettenähtud sõjaväesõidukeid käsitleva erandi alusel. Selle probleemi lahendamiseks on Ühendkuningriik alati lubanud kõnesolevaid kaubaartikleid vedada EX/II-tüüpi sõidukites, kui kogus ei ületa 5 000 kg. Praegune piirmäär ei ole alati piisav, sest teatavad kaubaartiklid võivad sisaldada üle 1 000 kg lõhkeainet.
      1950. aastast on olnud ainult kaks üle 5 000 kg kaaluva lõhkeainekoguse plahvatamisega seotud õnnetusjuhtumit (mõlemad 1950ndatel aastatel). Õnnetusjuhtumid põhjustasid süttinud rehvid ja heitgaasisüsteemi ülekuumenemine, millest süttis koormakate. Need tulekahjud oleksid võinud juhtuda ka väiksema veose puhul. Surmajuhtumeid ega vigastusi ei olnud.
      Empiirilised tõendid näitavad, et nõuetekohaselt pakendatud lõhkeaineartiklite initsieerimine nt sõiduki kokkupõrkest põhjustatud löögi tagajärjel on vähetõenäoline. Sõjaväeraportite ja reaktiivmürskude põrkekatsete tulemuste kohaselt ületab kokkupõrkemomendil padrunite initsieerimiseks vajalik kiirus 12 meetri pikkuse vabalangemise katsel saavutatud kiiruse.
      Kõnesolev erand ei tohiks mõjutada olemasolevaid ohutusnorme.
      RO-SQ 15.9
      
         Erandi ese: Erand järelevalvenõudest teatavate ohuklassi 1 kuuluvate kaupade väikeste koguste puhul (N12).
      
         Viide direktiivi lisale: 8.4. ja 8.5. S1(6)
      
         Direktiivi lisa sisu: Teatavates kogustes ohtlikke kaupu vedavate sõidukite järelevalve nõue.
      
         Viide siseriiklikele õigusaktidele: Carriage of Dangerous Goods by Road Regulations 1996, reg.24.
      
         Siseriiklike õigusaktide sisu: Nähakse ette rajatised ohutuks parkimiseks ja järelevalveks, kuid ei nõuta ADRi peatüki 8.5. S1 punktis 6 ettenähtud pidevat järelevalvet teatavate ohuklassi 1 kuuluvate kaubaveoste puhul.
      
         Märkused: ADRi järelevalvenõudeid ei ole siseriiklikus kontekstis alati võimalik järgida.
      RO-SQ 15.10
      
         Erandi ese: Piirangute leevendamine lõhkeaine segaveoste puhul ning lõhkeainete veol koos muude ohtlike kaupadega furgoonides, sõidukites ja mahutites (N4/5/6).
      
         Viide direktiivi lisale: 7.5.2.1. ja 7.5.2.2
      
         Direktiivi lisa sisu: Piirangud teatavat liiki segalastide puhul.
      
         Viide siseriiklikele õigusaktidele: Carriage of Dangerous Goods by Road Regulations 1996, reg.18.
      
         Siseriiklike õigusaktide sisu: Lõhkeainete segaveoseid käsitlevates siseriiklikes õigusaktides nähakse ette vähem ranged nõuded tingimusel, et asjaomaseid vedusid on võimalik teha ohutult.
      
         Märkused: Ühendkuningriik soovib lubada teatavaid muudatusi eri lõhkeainete koosvedu ning lõhkeainete ja teiste ohtlike kaupade koosvedu käsitlevates eeskirjades. Kõikide nende muudatuste puhul nähakse ette kaubaveose ühe või mitme koostisosa koguse piirangud ning need muudatused on lubatud ainult tingimusel, et “on võetud kõik mõistlikult teostatavad meetmed selleks, et vältida lõhkeainete kokkupuutumist kõnesolevate kaupadega või muul viisil nende ohtusattumist kõnesolevate kaupade tõttu”.
      Ühendkuningriik võib soovida lubada näiteks järgmisi muudatusi:
      
                  1.
               
               
                  Lõhkeainet, mille ÜRO tunnusnumber on 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 või 0361, võib vedada samas sõidukis koos ÜRO tunnusnumbrit 1942 kandvate ohtlike kaupadega. ÜRO tunnusnumbriga 1942 lõhkeainete veo piirkoguse kindlaksmääramisel käsitatakse neid ohuklassi 1.1D kuuluvate lõhkeainetena.
               
            
                  2.
               
               
                  Lõhkeainet, mille ÜRO tunnusnumber on 0191, 0197, 0312, 0336, 0403, 0431 või 0453, võib vedada samas sõidukis koos 2. veokategooria (välja arvatud kergsüttivad gaasid, nakkusohtlikud ained ja mürgised ained) või 3. veokategooria ohtlike kaupadega või koos mõlema veokategooria kaupadega tingimusel, et 2. veokategooria ohtlike kaupade üldmass või -maht ei ületa 500 kilogrammi või liitrit ja lõhkeainete kogu netomass ei ületa 500 kilogrammi.
               
            
                  3.
               
               
                  Ohuklassi 1.4G kuuluvaid lõhkeaineid võib vedada samas sõidukis koos 2. veokategooria kergsüttivate vedelike ja kergsüttivate gaasidega või 3. veokategooria rasksüttivate mittemürgiste gaasidega või koos mõlema veokategooria kaupadega tingimusel, et ohtlike kaupade üldmass või -maht ei ületa 200 kilogrammi või liitrit ning lõhkeainete kogu netomass ei ületa 20 kilogrammi.
               
            
                  4.
               
               
                  Lõhkeainet, mille ÜRO tunnusnumber on 0106, 0107 või 0257, võib vedada koos sobivusgruppidesse D, E ja F kuuluvate lõhkeaineartiklitega, kui need lõhkeained on asjakohaste lõhkeaineartiklite komponendid. ÜRO tunnusnumbritega 0106, 0107 ja 0257 lõhkeainete üldkogus ei tohi ületada 20 kg.
               
            RO-SQ 15.11
      
         Erandi ese: Alternatiiv oranžide tunnusplaatide kasutamisele radioaktiivse materjali veo puhul väikeste sõidukitega väikestes kogustes.
      
         Viide direktiivi lisale: 5.3.2
      
         Direktiivi lisa sisu: Nõue, et radioaktiivset materjali vedavatel väikestel sõidukitel peavad olema oranžid tunnusplaadid.
      
         Viide siseriiklikele õigusaktidele: The Radioactive Material (Road Transport) Regulations 2002 Regulation 5 (4) (d).
      
         Siseriiklike õigusaktide sisu: Lubatakse kõiki asjakohase menetluse alusel heakskiidetud erandeid. Taotletakse järgmisi erandeid:
      
                  1.
               
               
                  Sõidukil peab olema:
                  
                              a)
                           
                           
                              tunnusplaat vastavalt kohaldatavatele ADRi punkti 5.3.2. sätetele või
                           
                        
                              b)
                           
                           
                              alternatiivne punkti 2 nõuetele vastav märgis, juhul kui sõiduki mass on alla 3 500 kg ja sellega veetakse vähem kui kümmet erandi alla kuuluva lõhustuva või mittelõhustuva radioaktiivse materjali pakki, kusjuures nende pakkide veoindeksite summa ei ole suurem kui 3.
                           
                        
            
                  2.
               
               
                  Punkti 1 kohaldamisel peab sõidukile radioaktiivse materjali veo ajaks paigaldatud märgis vastama järgmistele tingimustele:
                  
                              a)
                           
                           
                              Märgis kujutab endast ruutu, mille külje pikkus on vähemalt 12 cm. Kõik tähed märgisel on mustad, paksus kirjas ja loetavad. Kõik tähed märgisel on reljeeftrükis või sisse pressitud. Suurtähed sõnas “RADIOACTIVE” on vähemalt 12 mm kõrgused ja kõik muud suurtähed vähemalt 5 mm kõrgused.
                           
                        
                              b)
                           
                           
                              Märgis on sellisel määral tulekindel, et sõidukis puhkenud tulekahju korral jäävad sõnad märgisel loetavaks ka pärast kokkupuutumist tulega.
                           
                        
                              c)
                           
                           
                              Märgis kinnitatakse kindlalt sõidukile sellises asendis, mis on juhile hõlpsasti nähtav, kuid ei varja tema vaadet teele; märgis tehakse nähtavaks ainult siis, kui sõiduk veab radioaktiivset materjali.
                           
                        
                              d)
                           
                           
                              Märgise vorm peab olema heaks kiidetud ning sellel peab olema nimi, aadress ja telefoninumber hädajuhtumi puhuks.
                           
                        
            
         Märkused: Erand on vajalik radioaktiivse materjali piiratud vedude puhul väikestes kogustes, eeskätt patsiendile mõeldud radioaktiivse materjali vedude puhul kohalike haiglarajatiste vahel ühekordsete dooside kaupa, kui kasutatakse väikesi sõidukeid, mille puhul on isegi väikeste oranžide tunnusplaatide paigaldamise võimalused piiratud. Kogemused on näidanud, et oranžide tunnusplaatide kinnitamine nendele sõidukitele tekitab raskusi ning tavalistes transporditingimustes on neid tülikas sõiduki küljes kasutada. Sõiduk tähistatakse kaubaveose sisu näitava ja selgesti ohule osutava märgisega vastavalt ADRi punktile 5.3.1.5.2. (ja tavaliselt ka punktile 5.3.1.7.4). Lisaks sellele kinnitatakse selgelt nähtavasse kohta tulekindel märgis, millel on esitatud teave hädajuhtumi puhuks. Tegelikult esitatakse ohutusteavet rohkem, kui on nõutav ADRi punkti 5.3.2. alusel.
   
   
      II LISA
      Liikmesriikidele lubatud erandid kohalike vedude puhul nende territooriumidel
      BELGIA
      RO-LT 1.1
      
         Erandi ese: Vedu tootmiskohtade vahetus läheduses, kaasa arvatud vedu avalikel teedel.
      
         Viide direktiivi 94/55/EÜ (edaspidi “direktiiv”) lisale: A ja B lisa.
      
         Direktiivi lisa sisu: A ja B lisa.
      
         Viide siseriiklikele õigusaktidele: erandid 2-89, 4-97 ja 2-2000.
      
         Siseriiklike õigusaktide sisu: Dokumentidega ning pakendite märgistamise ja tähistamisega ning juhitunnistusega seotud erandid.
      
         Märkused: Ühelt tootmisterritooriumilt teisele veetavad ohtlikud kaubad:
      
                  —
               
               
                  erand 2-89: avaliku tee ületamine (kemikaalid on pakendites),
               
            
                  —
               
               
                  erand 4-97: veokaugus 2 km (malmi valuplokid, temperatuur 600oC),
               
            
                  —
               
               
                  erand 2-2000: veokaugus ligikaudu 500 m (keskmise suurusega mahtlastkonteinerid, pakendusgrupid II ja III, ohuklassid 3, 5.1, 6.1, 8 ja 9).
               
            RO-LT 1.2
      
         Erandi ese: Kaubaveoks mitte mõeldud säilituspaakide vedu.
      
         Viide direktiivi lisale: 1.1.3.2. (f)
      
         Viide siseriiklikele õigusaktidele: erandid 6-82, 2-85.
      
         Siseriiklike õigusaktide sisu: Lubatakse nominaalselt tühjade säilituspaakide vedu nende puhastamiseks/remontimiseks.
      
         Märkused: Euroopa Komisjon on erandi registreerinud numbri 7 all (artikli 6 lõike 10 alusel).
      RO-LT 1.3
      
         Erandi ese: Sõidukijuhtide koolitus.
      ÜRO tunnusnumbritega 1202, 1203 ja 1223 kaupade kohalik vedu pakendites ja paakides (Belgia territooriumil, 75 km raadiuses registrijärgsest asukohast).
      
         Viide direktiivi lisale: 8.2
      
         Direktiivi lisa sisu:
      Koolituse etapid:
      
                  1)
               
               
                  Pakendite alane koolitus
               
            
                  2)
               
               
                  Paakide alane koolitus
               
            
                  3)
               
               
                  Erikoolitus Cl 1
               
            
                  4)
               
               
                  Erikoolitus Cl 7
               
            
         Viide siseriiklikele õigusaktidele: Määratakse kindlaks edasistes õigusaktides.
      
         Siseriiklike õigusaktide sisu: Määratlused — tunnistus — väljaandmine — duplikaadid — kehtivusaeg ja kehtivusaja pikendamine — koolituse korraldamine ja eksam — erandid — karistused — lõppsätted.
      
         Märkused: Kavandatakse esmatasandi koolitus, millele järgneb eksam pakendites ja paakides olevate ja ÜRO tunnusnumbrit 1202, 1203 või 1223 omavate kaupade veo kohta registrijärgsest asukohast kuni 75 km raadiuses — koolituse kestus peab vastama ADRi nõuetele — viie aasta pärast läbib juht täienduskursuse ja sooritab eksami — tunnistusele märgitakse “ÜRO tunnusnumbritega 1202, 1203 ja 1223 kaupade riigisisene vedu direktiivi 94/55/EÜ artikli 6 lõike 9 alusel”.
      RO-LT 1.4
      
         Erandi ese: Ohtlike kaupade vedu paakides nende kõrvaldamiseks põletamise teel.
      
         Viide direktiivi lisale: 3.2
      
         Viide siseriiklikele õigusaktidele: Erand 01 — 2002.
      
         Siseriiklike õigusaktide sisu: Erandina punktis 3.2. esitatud tabelist on paagikoodiga L4DH paakmahuti asemel lubatud kasutada paakmahutit paagikoodiga L4BH, selleks et teatavatel tingimustel vedada aineid, mille ÜRO tunnusnumber on 3130 ja mis kujutavad endast veega reageerivaid mürgiseid mujal nimetamata pakendusgrupi III vedelikke.
      
         Märkused: Seda erandit võib kasutada üksnes ohtlike jäätmete veo puhul lühikestel vahemaadel.
      RO-LT 1.5
      
         Erandi ese: Jäätmete vedu jäätmekõrvaldusrajatistesse.
      
         Viide direktiivi lisale: 5.2, 5.4, 6.1. (varasem õigusakt: A5, 2X14, 2X12)
      
         Direktiivi lisa sisu: Liigitamine, tähistamine ja pakenditele esitatavad nõuded.
      
         Viide siseriiklikele õigusaktidele: Arrête royal relatif au transport de marchandises dangereuses par route.
      
         Siseriiklike õigusaktide sisu: Selle asemel, et liigitada jäätmeid ADRi kohaselt, liigitatakse jäätmed erinevatesse gruppidesse (kergsüttivad lahustid, värvid, happed, akud jne), selleks et vältida ohtlikke reaktsioone ühe grupi piires. Nõuded pakendite ehitusele on vähem piiravad.
      
         Märkused: Kõnesolevat erandit võib rakendada jäätmete veo puhul väikestes kogustes jäätmekõrvaldusrajatistesse.
      RO-LT 1.6
      
         Erandi ese: RO-LT 14.5. vastuvõtmine.
      
         Viide siseriiklikele õigusaktidele: —
      RO-LT 1.7
      
         Erandi ese: RO-LT 14.6. vastuvõtmine.
      
         Viide siseriiklikele õigusaktidele: —
      RO-LT 1.8
      
         Erandi ese: RO-LT 15.2. vastuvõtmine.
      Viide siseriiklikele õigusaktidele: —
      TAANI
      RO-LT 2.1
      
         Erandi ese: ÜRO tunnusnumbrid 1202, 1203, 1223 ja ohuklass 2 — veokirja ei ole vaja.
      
         Viide direktiivi lisale: 5.4.1.
      
      
         Direktiivi lisa sisu: Veokiri on vajalik.
      
         Viide siseriiklikele õigusaktidele: Bekendtgørelse nr. 729 af 15/08/2001 om vejtransport af farligt gods.
      
         Siseriiklike õigusaktide sisu: Ohuklassi 3 kuuluvate ÜRO tunnusnumbritega 1202, 1203 ja 1223 naftatoodete ning ohuklassi 2 kuuluvate gaaside veol klientidele (kaupu veetakse kahele või enamale kaubasaajale ning tagastatud kaubad veetakse kokku samadel asjaoludel) ei ole veokirjad vajalikud, kui kirjalikes juhistes on esitatud lisaks ADRis nõutud teabele ka ÜRO tunnusnumbrid, nimetused ja ohuklassid.
      
         Märkused: Eespool mainitud siseriiklik erand on põhjendatud elektroonikaseadmete arenguga, mis võimaldab näiteks elektroonikaseadmeid kasutavatel naftaettevõtetel pidevalt edastada sõidukitele teavet klientide kohta. Kuna see teave ei ole kättesaadav veo alguses, vaid edastatakse sõidukile veo ajal, ei ole võimalik enne veo alustamist veokirja koostada. Sellised veod on piiratud teatavate piirkondadega.
      Praegu kehtib Taani puhul samalaadsete sätetega seotud erand artikli 6 lõike 10 alusel.
      SAKSAMAA
      RO-LT 3.1
      
         Erandi ese: Loobumine teatud märgetest veokirjas (n2).
      
         Viide direktiivi lisale: 5.4.1.1.1
      
         Direktiivi lisa sisu: Veokirja sisu.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 18.
      
         Siseriiklike õigusaktide sisu: Kõikide ohuklasside puhul, välja arvatud ohuklassid 1 (v.a 1.4S), 5.2. ja 7:
      Veokirjas ei ole vaja märkida:
      
                  a)
               
               
                  kaubasaajat, kui on tegemist kohalike kaubavedudega klientidele (välja arvatud täiskoorma vedu ja kaubaveod teatavatel marsruutidel);
               
            
                  b)
               
               
                  pakkide kogust ja pakendite liike, kui ei kohaldata punkti 1.1.3.6. ja kui sõiduk vastab kõikidele A ja B lisa sätetele;
               
            
                  c)
               
               
                  tühjade puhastamata paakide puhul piisab viimase veose veokirja olemasolust.
               
            
         Märkused: Asjakohaste veoliikide puhul ei oleks kõikide sätete kohaldamine võimalik.
      Euroopa Komisjon on erandi registreerinud numbri 22 all (artikli 6 lõike 10 alusel).
      RO-LT 3.2
      
         Erandi ese: Ohuklassi 9 kuuluvate polüklooritud bifenüülidega saastunud pakendamata materjalide vedu.
      
         Viide direktiivi lisale: 7.3.1
      
         Direktiivi lisa sisu: Pakendamata materjalide vedu.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 11.
      
         Siseriiklike õigusaktide sisu: Pakendamata materjalide vedu vedeliku- või tolmukindlalt suletud vahetatavates moodulites või konteinerites.
      
         Märkused: Erand 11 kehtib kuni 31.12.2004; alates 2005. aastast rakendatakse ADRi jaRIDi samalaadseid sätteid.
      Vt ka mitmepoolne kokkulepe M137.
      Nimekiri nr 4*.
      RO-LT 3.3
      
         Erandi ese: Pakendatud ohtlike jäätmete vedu.
      
         Viide direktiivi lisale: 1.—5. osa
      
         Direktiivi lisa sisu: Liigitamine, pakendamine ja tähistamine.
      
         Viide siseriiklikele õigusaktidele: Gefahrgut-Ausnahmeverordnung - GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 20.
      
         Siseriiklike õigusaktide sisu: Ohuklassid 2 — 6.1, 8 ja 9: Ohtlike jäätmete koospakendamine ning vedu pakendites ja keskmise suurusega mahtlastkonteinerites; jäätmete kogumine eraldi jäätmegruppide kaupa (selleks et vältida ohtlikke reaktsioone ühe grupi piires) ja pakendatuna sisepakenditesse; jäätmegruppe käsitlevate kirjalike erijuhendite kasutamine teekonnalehtedena; olme- ja laboratoorse päritoluga jäätmete kogumine jne.
      
         Märkused: Nimekiri nr 6*.
      KREEKA
      RO-LT 4.1
      
         Erandi ese: Erand püsipaakide (paakautode) ohutusnõuete suhtes, kui need püsipaagid (paakautod) on registreeritud enne 31. detsembrit 2001 ja kui on tegemist teatavate ohtlike ainete kohaliku veoga või väikeste kogustega.
      
         Viide direktiivi lisale: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17-6.8.2.1.22, 6.8.2.1.28, 6.8.2.2, 6.8.2.2.1, 6.8.2.2.2.
      
         Direktiivi lisa sisu: Ehitus-, seadmestus-, tüübikinnitus-, kontrollimis- ja katsetamis- ning märgistusnõuded püsipaakidele (paakautodele), kergpaakidele, paakkonteineritele, vahetatavatele metallkorpusega paakmoodulitele, balloonikogumiga sõidukitele ja mitmekambrilistele gaasimahutitele.
      
         Viide siseriiklikele õigusaktidele: Τεχνικές Προδιαγραφές κατασκευής, εξοπλισμού και ελέγχων των δεξαμενών μεταφοράς συγκεκριμένων κατηγοριών επικινδύνων εμπορευμάτων για σταθερές δεξαμενές (οχήματα-δεξαμενές), αποσυναρμολογούμενες δεξαμενές που βρίσκονται σε κυκλοφορία. (Nõuded teatavate ohtlike kaupade puhul kasutatavate püsipaakide (paakautode) ning ringluses olevate kergpaakide ehituse, seadmete, kontrollimise ja katsetamise kohta.)
      
         Siseriiklike õigusaktide sisu: Üleminekusätted: Püsipaake (paakautosid), kergpaake ja paakkonteinereid, mis on Kreekas esmakordselt registreeritud ajavahemikul 1.1.1985—31.12.2001, võib kasutada kuni 31. detsembrini 2010. Kõnesolev üleminekusäte on rakendatav sõidukite suhtes, mida kasutatakse järgmiste ÜRO tunnusnumbritega ohtlike ainete veoks: 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262, 3257. Kõnesoleval juhul on mõeldud vedusid väikestes kogustes või kohalikke vedusid, mille puhul kasutatakse eespool mainitud ajavahemikul registreeritud sõidukeid. Seda üleminekuperioodi rakendatakse paakautode suhtes, mida on kohandatud vastavalt järgmistele nõuetele:
      
                  1.
               
               
                  ADRi nõuded kontrolli ja katsetamise kohta: 6.8.2.4.2, 6.8.2.4.3, 6.8.2.4.4, 6.8.2.4.5, (ADR 1999: 211.151, 211.152, 211.153, 211.154).
               
            
                  2.
               
               
                  Kui kambrite mahutavus on kuni 3 500 liitrit, peab paagi seina paksus olema vähemalt 3 mm, kui kambrite mahutavus on kuni 6 000 liitrit, peab paagi väikese süsinikusisaldusega terasest seina paksus olema vähemalt 4 mm, olenemata vaheseinte liigist või paksusest.
               
            
                  3.
               
               
                  Kui on kasutatud alumiiniumi või muud metalli, peavad paagi seina paksus ja tehnilised omadused vastama paagi eelneva registreerimise järgse riigi kohaliku asutuse poolt heaks kiidetud tehnilisest joonisest tulenevatele tingimustele. Tehnilise joonise puudumisel peab paak vastama punkti 6.8.2.1.17. (211.127) nõuetele.
               
            
                  4.
               
               
                  Paagid peavad vastama järgmistes äärenumbrites ja punktides esitatud tingimustele: 211.128, 6.8.2.1.28. (211.129), punkt 6.8.2.2. ning selle alapunktid 6.8.2.2.1. ja 6.8.2.2.2. (211.130, 211.131).
               
            Täpsemalt, juhul kui üksnes gaasiõli kohalikuks veoks mõeldud ja enne 31. detsembrit 2002 esmakordselt registreeritud paakautol massiga alla 4 tonni on paagi seina paksus alla 3 mm, lubatakse teda kasutada ainult tingimusel, et ta on ümber ehitatud vastavalt äärenumbrile 211.127. (5)b4 (6.8.2.1.20).
      RO-LT 4.2
      
         Erandi ese: Ohtlike kaupade kohalikuks veoks mõeldud ja enne 31. detsembrit 2001 esmakordselt registreeritud baassõiduki ehitusega seotud erand.
      
         Viide direktiivi lisale: ADR 2001: 9.2, 9.2.3.2, 9.2.3.3.
      
         Direktiivi lisa sisu: Nõuded baassõiduki ehituse kohta.
      
         Viide siseriiklikele õigusaktidele: Τεχνικές Προδιαγραφές ήδη κυκλοφορούντων οχημάτων που διενεργούν εθνικές μεταφορές ορισμένων κατηγοριών επικινδύνων εμπορευμάτων. (Teatavate ohtlike kaupade kohalikuks veoks mõeldud ja juba kasutusele võetud sõidukitele esitatavad tehnilised nõuded.)
      
         Siseriiklike õigusaktide sisu: Erandit kohaldatakse enne 31. detsembrit 2001 esmakordselt registreeritud sõidukite suhtes, mis on mõeldud ohtlike kaupade (ÜRO tunnusnumbrid 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 ja 3257) kohalikuks veoks.
      Kõnesolevad sõidukid peavad vastama direktiivi 94/55/EÜ B lisa 9. peatüki (punktid 9.2.1 — 9.2.6) nõuetele järgmiste mööndustega.
      Vastavus punkti 9.2.3.2. nõuetele on vajalik üksnes juhul, kui sõidukile on tootja poolt paigaldatud mitteblokeeruv piduriseade, mis tuleb varustada punktis 9.2.3.3.1. kindlaksmääratud aeglustiga, mis ei pea vastama punktidele 9.2.3.3.2. ja 9.2.3.3.3.
      Sõidumeeriku vooluallikas tuleb ühendada läbi kaitsme otse akuga (äärenumber 220 514) ning tandemtelje tõstemehhanismi elektriseadmed peavad asuma seal, kuhu nad olid algselt valmistaja poolt paigaldatud, ja olema kaitstud nõuetekohase suletud kattega (äärenumber 220 517).
      Paakautod täismassiga alla 4 tonni, mis on mõeldud diisliõli (ÜRO tunnusnumber 1202) kohalikeks vedudeks, peavad vastama punktide 9.2.2.3, 9.2.2.6, 9.2.4.3. ja 9.2.4.5. nõuetele, kuid ei pea vastama muudele nõuetele.
      
         Märkused: Võrreldes juba registreeritud sõidukite koguarvuga, on eespool mainitud sõidukite arv väike ning pealegi on nad mõeldud üksnes kohalikeks vedudeks. Taotletava erandi vorm, kõnesolevate sõidukite üldarv ja veetavate kaupade liik ei tekita liiklusohutusega seotud probleeme.
      HISPAANIA
      RO-LT 5.1
      
         Erandi ese: Eriseadmed veevaba ammoniaagi veoks klientidele.
      
         Viide direktiivi lisale: 6.8.2.2.2.
      
         Direktiivi lisa sisu: Selleks et vältida ammoniaagi leket välisseadmete (torud, külgmised sulgemisseadmed) vigastuse korral, peavad sisemine sulgemisventiil ja selle paigalduspind olema kaitstud lahtiväänamise eest välise jõu mõjul või konstrueeritud nii, et nad oleksid välisele survele vastupidavad. Peab olema võimalik kasutada julgestusabinõusid, et täite- ja tühjendusseadmed (kaasa arvatud nende äärikkinnitused ja keermestatud korgid) ning (võimalikud) kaitsekapslid juhuslikult ei avaneks.
      
         Viide siseriiklikele õigusaktidele: Real Decreto 2115/1998. Anejo 1. Apartado 3.
      
         Siseriiklike õigusaktide sisu: Põllumajanduses kasutatavatele paakidele, mis on mõeldud veevaba ammoniaagi veoks klientidele ja selle muldaviimiseks ning mis võeti kasutusele enne 1. jaanuari 1992, võivad olla paigaldatud sisemiste ohutusseadmete asemel välised ohutusseadmed, tingimusel et need tagavad vähemalt sama tõhusa kaitse kui paagi sein.
      
         Märkused: Enne 1. jaanuari 1992 kasutati väliste ohutusseadmetega varustatud paake üksnes veevaba ammoniaagi otseseks muldaviimiseks põllumajanduses. Mitmesuguseid seda liiki paake kasutatakse ka praegu. Neid täidetakse ja veetakse maanteedel harva ning kasutatakse üksnes suurtes talumajapidamistes väetiste pihustamiseks.
      PRANTSUSMAA
      RO-LT 6.1
      
         Erandi ese: Mereveokirjade kasutamine veokirjadena lühikestel vedudel pärast laeva lossimist.
      
         Viide direktiivi lisale: 5.4.1
      
         Direktiivi lisa sisu: Teave, mis tuleb esitada ohtlike kaupade veokirjadena kasutatavatel dokumentidel.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 23-4.
      
         Siseriiklike õigusaktide sisu: Vedude puhul kuni 15 km raadiuses võib veokirjana kasutada mereveokirja.
      RO-LT 6.2
      
         Erandi ese: Ohuklassi 1 kuuluvate kaubaartiklite vedu koos muudesse ohuklassidesse kuuluvate ohtlike materjalidega (91).
      
         Viide direktiivi lisale: 7.5.2.1.
      
         Direktiivi lisa sisu: Erinevate ohumärgistega pakke on keelatud segalastina vedada.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 26.
      
         Siseriiklike õigusaktide sisu: Liht- või koostedetonaatoreid ning ohuklassi 1 mittekuuluvaid kaupu võib Prantsusmaal kuni 200 km kaugusele koos vedada.
      RO-LT 6.3
      
         Erandi ese: Veeldatud naftagaasi säilitamiseks mõeldud püsipaakide vedu (18).
      
         Viide direktiivi lisale: A ja B lisa.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 30.
      
         Siseriiklike õigusaktide sisu: Veeldatud naftagaasi säilitamiseks mõeldud püsipaakide veo suhtes kohaldatakse erieeskirju. Neid rakendatakse ainult lühivedude puhul.
      RO-LT 6.4
      
         Erandi ese: Sõidukijuhtide väljaõppe tunnustamise ning põllumajanduslikeks lühivedudeks kasutatavate sõidukite nõuetele vastavaks tunnistamise eritingimused.
      
         Viide direktiivi lisale: 6.8.3.2; 8.2.1. ja 8.2.2.
      
         Direktiivi lisa sisu: Paakide seadmed ja sõidukijuhtide väljaõpe.
      
         Viide siseriiklikele õigusaktidele: Arrêté du 1er juin 2001 relatif au transport de marchandises dangereuses par route (1. juuni 2001. aasta määrus ohtlike kaupade autoveo kohta, <ADR-määrus) — artikkel 29.2. - lisa D4.
      
         Siseriiklike õigusaktide sisu: Sõidukite nõuetele vastavaks tunnistamise erisätted. Sõidukijuhtide erikoolitus.
      IIRIMAA
      RO-LT 7.1
      
         Erandi ese: Erand, mille kohaselt vastavalt ÜRO tunnusnumbriga 1223, 1202 või 1965 petrooleumi, diislikütuse või veeldatud naftagaasi vedamisel lõpptarbijale ei pea täitma punkti 5.4.1.1.1. nõuet i) kaubasaaja nime ja aadressi, ii) pakendite arvu ja kirjelduse ning iii) ohtlike kaupade üldkoguse esitamise kohta veokirjas.
      
         Viide direktiivi lisale: 5.4.
      
         Direktiivi lisa sisu: Dokumendid.
      
         Viide siseriiklikele õigusaktidele: Regulation 82(2) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: Juhul kui ADRi B lisa liites B.5. osutatud petrooleumi, diislikütust või veeldatud naftagaasi, mille ÜRO tunnusnumber on vastavalt 1223, 1202 või 1965, veetakse lõpptarbijale, ei ole vaja veokirjas esitada kaubasaaja nime ja aadressi, pakendite, keskmise suurusega mahtlastkonteinerite või mahutite arvu ja kirjeldust ega veoühikuga veetavate ohtlike kaupade üldkogust.
      
         Märkused: Juhul kui veetakse tarbekütteõli kodutarbijatele, tangitakse tavaliselt kliendi säilituspaak täis — järelikult ei ole tangitud paakauto reisi alustamise hetkel teada tegelik kaubasaadetise maht iga kliendi puhul ja (ühe reisiga teenindatavate) klientide arv. Juhul kui veetakse veeldatud naftagaasi balloone kodumajapidamistesse, vahetatakse tavaliselt täis gaasiballoonid tühjade gaasiballoonide vastu — järelikult ei ole reisi alustamise hetkel teada klientide arv ja kaubasaadetise maht iga kliendi puhul.
      RO-LT 7.2
      
         Erandi ese: Erand, mille kohaselt võib tühjade puhastamata paakide veo korral viimase veose veokirja käsitada punktis 5.4.1.1.1. nõutud veokirjana.
      
         Viide direktiivi lisale: 5.4
      
         Direktiivi lisa sisu: Dokumendid.
      
         Viide siseriiklikele õigusaktidele: Regulation 82(3) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: Juhul kui veetakse tühe puhastamata paake, piisab viimase veose veokirja olemasolust.
      
         Märkused: Eeskätt juhul, kui tarnitakse bensiini ja/või diislikütust tanklatesse, pöördub paakauto tagasi otse naftasaaduste hoidlasse kohe pärast viimase veose kohalevedu (selleks, et tankida järgmisteks tarneteks).
      RO-LT 7.3
      
         Erandi ese: Erand, mille kohaselt võib selliseid ohtlikke kaupu, mille suhtes kehtib punkti 7.5.11. erisäte CV1 või punkti 8.5. erisäte S1, peale ja maha laadida avalikus kohas ilma pädeva asutuse loata.
      
         Viide direktiivi lisale: 7.5. ja 8.5
      
         Direktiivi lisa sisu: Peale- ja mahalaadimise ning käsitsemise sätted.
      
         Viide siseriiklikele õigusaktidele: Regulation 82(5) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: Erandina punktide 7.5.11. ja 8.5. nõuetest võib ohtlikke kaupu peale ja maha laadida ilma pädeva asutuse loata.
      
         Märkused: Siseriiklike vedude puhul koormaksid kõnesolevad sätted pädevaid asutusi ülemääraselt.
      RO-LT 7.4
      
         Erandi ese: Erand, mille kohaselt võib emulsioonlõhkeainemaatriksit ÜRO tunnusnumbriga 3375 vedada paakides.
      
         Viide direktiivi lisale: 4.3
      
         Direktiivi lisa sisu: Paakide kasutamine jms.
      
         Viide siseriiklikele õigusaktidele: Regulation 82(6) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: Emulsioonlõhkeainemaatriksit, mille ÜRO tunnusnumber on 3375, võib vedada paakides.
      
         Märkused: Kuigi kõnesolev maatriks on liigitatud tahkete ainete hulka, ei esine ta pulbrina ega graanulitena.
      RO-LT 7.5
      
         Erandi ese: Erand seoses punktis 7.5.2.1. sätestatud keeluga laadida sobivusgruppi B kuuluvaid kaubaartikleid ning sobivusgruppi D kuuluvaid aineid ja kaubaartikleid samale sõidukile koos ohuklassidesse 3, 5.1. ja 8 kuuluvate paakides olevate ohtlike ainetega.
      
         Viide direktiivi lisale: 7.5
      
         Direktiivi lisa sisu: Peale- ja mahalaadimise ning käsitsemise sätted.
      
         Viide siseriiklikele õigusaktidele: Regulation 82(7) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: ADRi ohuklassi 1 ja sobivusgruppi B kuuluvate kaubaartiklite pakke ning ADRi ohuklassi 1 ja sobivusgruppi D kuuluvate ainete ja kaubaartiklite pakke võib vedada sama sõidukis koos ADRi ohuklassidesse 3, 5.1. ja 8 kuuluvate ohtlike ainetega järgmistel tingimustel: a) kõnesolevaid ADRi ohuklassi 1 kuuluvaid pakke veetakse eraldi konteinerites/kambrites, mille ehituse on pädev asutus tunnistanud nõuetele vastavaks, kusjuures järgitakse pädeva asutuse tingimusi; b) kõnesolevaid ADRi ohuklassidesse 3, 5.1. ja 8 kuuluvaid aineid veetakse nõudes, mis vastavad pädeva asutuse poolt kindlaksmääratud projekteerimise, ehituse, katsetamise, kontrollimise, töötamise ja kasutamise tingimustele.
      
         Märkused: Selleks et pädeva asutuse poolt heakskiidetud tingimustel saada luba ohuklassi 1 ning sobivusgruppidesse B ja D kuuluvate kaubaartiklite ning ainete veoks samas sõidukis koos ohuklassidesse 3, 5.1. ja 8 kuuluvate paakides olevate ohtlike kaupadega, on vajalikud nt pumbaga varustatud paakautod.
      RO-LT 7.6
      
         Erandi ese: Erand punktis 4.3.4.2.2. sätestatud nõudest, et täitmis- ja tühjendamisvoolikud, mis ei ole püsivalt ühendatud paakauto paagi korpusega, peavad veo ajal olema tühjad.
      
         Viide direktiivi lisale: 4.3
      
         Direktiivi lisa sisu: Paakautode kasutamine.
      
         Viide siseriiklikele õigusaktidele: Regulation 82(8) of the “Carriage of Dangerous Goods by Road Regulations, 2004”.
      
         Siseriiklike õigusaktide sisu: Sõidukile kinnitatud trumlitele keritavad voolikud (kaasa arvatud nendega ühendatud püsitorud) ei pea ÜRO tunnusnumbrit 1202, 1223, 1011 või 1978 kandvate naftatoodete jaemüügi eesmärgil toimuva autoveo ajal olema tühjad, kui on võetud küllaldased meetmed aine väljavoolamise vältimiseks.
      
         Märkused: Kaubavedude puhul kodumajapidamistesse peavad paakautodele monteeritud voolikud olema täidetud kogu veo jooksul. Paagi tühjendusseade kujutab endast vedelikuga täidetud liini, mille puhul paakauto mõõdik ja voolik peavad olema täidetud selle tagamiseks, et klient saaks täpse koguse toodet.
      RO-LT 7.7
      
         Erandi ese: Erandid teatavatest ADRi punktide 5.4.0, 5.4.1.1.1. ja 7.5.11. nõuetest seoses ÜRO tunnusnumbrit 2067 kandva pakendamata ammooniumnitraatväetise veoga sadamast kaubasaajatele.
      
         Viide direktiivi lisale: 5.4.0, 5.4.1.1.1. ja 7.5.11
      
         Direktiivi lisa sisu: Nõue, et iga veo korral peab olema kaasas eraldi veokiri, milles märgitakse kaubaveose täpne kogus; nõue, et sõidukit tuleb enne ja pärast vedu puhastada.
      
         Viide siseriiklikele õigusaktidele: Proposed amendment to “Carriage of Dangerous Goods by Road Regulations, 2004”.
      
         Siseriiklike õigusaktide sisu: Kavandatav erand lubab muuta ADRi nõudeid veokirja ja sõiduki puhastamise kohta, selleks et arvesse võtta pakendamata kauba sadamast kaubasaajatele vedamise tegelikke asjaolusid.
      
         Märkused: ADRis on kindlaks määratud järgmised nõuded: a) eraldi veokirja olemasolu, milles märgitakse veosesse kuuluvate ohtlike kaupade üldmass ja b) erisäte CV24 selle kohta, et puistlastilaeva lossimise käigus tuleb sõiduk puhastada iga kaubaveose veo jaoks sadamast kaubasaajale. Kuna vedu on kohalik ja seotud puistlastilaeva lossimisega ning ühe ja sama aine veoste korduva transpordiga puistlastilaevalt kaubasaajatele [ühel või mitmel järjestikusel päeval], piisab ühest veokirjast, milles märgitakse iga kaubaveose ligikaudne üldmass, ning ei ole vaja järgida erisätet CV24.
      MADALMAAD
      RO-LT 10.1
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 1.1.3.6; 3.3; 4.1.4; 4.1.6; 4.1.8; 4.1.10; 5.2.2; 5.4.0; 5.4.1; 5.4.3; 7.5.4; 7.5.7; 8.1.2.1, alapunktid a ja b; 8.1.5, alapunkt c.; 8.3.6.
      
         Direktiivi lisa sisu:
      
         1.1.3.6: Erandid seoses ühe veoühikuga veetavate piirkogustega.
      
         3.3: Kindlaksmääratud ainete või kaubaartiklite suhtes kohaldatavad erisätted.
      
         4.1.4: Pakendamisjuhiste nimekiri; 4.1.6: Ohuklassi 2 kuuluvate kaupade pakendamise erinõuded; 4.1.8: Nakkusohtlike ainete pakendamise erinõuded; 4.1.10: Koospakendamise erinõuded.
      
         5.2.2: Veopakendite märgistamine; 5.4.0: ADR-kava alusel veetavate kaupadega peavad vajaduse korral kaasas olema käesolevas punktis ettenähtud dokumendid, välja arvatud juhul, kui nende suhtes on tehtud erand punktide 1.1.3.1 — 1.1.3.5. alusel; 5.4.1: Ohtlike kaupade transiitveo dokumendid ja nendega seotud teave; 5.4.3: Kirjalikud juhendid.
      
         7.5.4: Toiduainete, muude tarbekaupade ja loomatoiduga seotud ettevaatusabinõud;
      
         7.5.7: Käsitsemine ja kaubaveose paigutamine.
      
         8.1.2.1: Lisaks õiguskorra kohastele dokumentidele peavad veoühikus olema järgmised dokumendid: a. punktis 5.4.1. osutatud transiitveo dokumendid kõikide veetavate ohtlikke kaupade kohta ja vajaduse korral punktis 5.4.2. ettenähtud konteineri laadimissertifikaat; b. punktis 5.4.3. sätestatud kirjalikud juhendid kõikide veetavate ohtlike kaupade kohta; 8.1.5: Kõikidel ohtlikke kaupu vedavatel transpordiühikutel peab olema: c. punktis 5.4.3. märgitud kirjalikes juhistes osutatud täiendavate ja erimeetmete võtmiseks vajalik varustus; 8.3.6: Mootori käimajätmine peale- ja mahalaadimise ajaks.
      
         Viide siseriiklikele õigusaktidele: Artikel 3 van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 3. Ei kohaldata järgmisi ADRi punkte:
      
                  a.
               
               
                  1.1.3.6;
               
            
                  b.
               
               
                  3.3;
               
            
                  c.
               
               
                  4.1.4; 4.1.6; 4.1.8; 4.1.10;
               
            
                  d.
               
               
                  5.2.2; 5.4.0; 5.4.1; 5.4.3;
               
            
                  e.
               
               
                  7.5.4; 7.5.7;
               
            
                  f.
               
               
                  8.1.2.1. alapunktid a ja b; 8.1.5. alapunkt c; 8.3.6.
               
            
         Märkused: Kava on koostatud nii, et elanikel oleks võimalik tuua keemiliste ainete jääke väikestes kogustes kindlaksmääratud kogumispunktidesse. Seda kava ainejääkide, näiteks värvijääkide puhul. Oht on väike tänu veoks vajalike abinõude valikule, kaasa arvatud eriveovahendid ja elanikele selgelt nähtavad märgised “Suitsetamine keelatud”.
      Pidades silmas veetavate koguste piiratust ja pakendamise eripära, välistatakse kõnesolevas artiklis paljude ADRi punktide kohaldamine. Täiendavad eeskirjad on sätestatud mujal kavas.
      RO-LT 10.2
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 1.1.3.6
      
         Direktiivi lisa sisu: Erandid seoses ühe veoühikuga veetavate piirkogustega.
      
         Viide siseriiklikele õigusaktidele: Artikel 10, onderdeel a, en 16, onderdeel b, van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu:
      
                  10a.
               
               
                  Sõidukis peab olema saatja kutseoskuse tunnistus ja artikli 16 lõike 1 punktis b osutatud saateleht;
               
            
                  10b.
               
               
                  Sõiduki saatjal peab olema CCV (juhtide kvalifitseerimise komisjoni) poolt välja antud ohtlike jäätmete veoks vajalikku kvalifikatsiooni tõendav dokument.
               
            
         Märkused: Kuna tegemist on väga erinevate ohtlike majapidamisjäätmetega, peab saatjal olema asjakohane kutseoskuse tunnistus, olenemata jääkide väikesest kogusest. Täiendava nõudena peab saatjal olema ohtlike jäätmete veoks vajalik kvalifikatsioon.
      Seda nõuet põhjendatakse vajadusega tagada, et saatja ei pakendaks näiteks happeid ja aluseid kokku ning teaks, kuidas hädaolukorras õigesti käituda.
      RO-LT 10.3
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 1.1.3.6
      
         Direktiivi lisa sisu: Erandid seoses ühe veoühikuga veetavate piirkogustega.
      
         Viide siseriiklikele õigusaktidele: Artikel 10b van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 10b
      Sõidukis peavad olema: b. kirjalikud juhendid ja kava kehtestamisakti lisa kohaselt koostatud teave.
      
         Märkused: Kuna kava ei võimalda teha erandeid ADRi punkti 1.1.3.6. nõuetest, peab kirjalik juhend olema kaasas ka väikeste koguste puhul. Seda peetakse vajalikuks, kuna tegemist on väga erinevate ohtlike jäätmetega ning tõsiasjaga, et jäätmete toojad (elanikud) ei ole teadlikud kaasneva ohu tasemest.
      RO-LT 10.4
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 6 van de Regeling vervoer huishoudelijk gevaarlijke afval 2002.
      
         Siseriiklike õigusaktide sisu: Artikkel 6
      
                  1.
               
               
                  Kogumispunkti toodavad ohtlikud majapidamisjäätmed pakitakse asjakohastele ainetele sobivatesse hermeetiliselt suletavatesse pakenditesse, kusjuures:
                  
                              a)
                           
                           
                              ohukategooriasse 6.2. kuuluvate jäätmete puhul peab olema tagatud, et pakend ei põhjustada käsitsemisel vigastusi;
                           
                        
                              b)
                           
                           
                              tööstusliku päritoluga ohtlike majapidamisjäätmete puhul ei tohi kasti maht ületada 60 liitrit ja keemiliste ainete jäägid peavad olema paigutatud kasti eraldi vastavalt ohukategooriatele (väike ohtlike jäätmete kast).
                           
                        
            
                  2.
               
               
                  Pakendi välisküljed ei tohi olla määrdunud ohtlike majapidamisjäätmetega.
               
            
                  3.
               
               
                  Pakendile märgitakse aine nimetus.
               
            
                  4.
               
               
                  Iga kogumiskorra puhul võetakse vastu ainult üks kast punkti 1 alapunkti b tähenduses.
               
            
         Märkused: Kõnesolev artikkel tuleneb artiklist 3, millega teatavad ADRi punktid tunnistatakse mittekohaldatavateks. Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud, sest tegemist on ohtlike ainete piiratud kogustega. Selle asemel on kõnesolevas artiklis sätestatud rida reegleid, kaasa arvatud nõue pakkida ohtlikud ained kinnistesse mahutitesse, et vältida nende väljaimbumist.
      RO-LT 10.5
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 7, tweede lid, van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 7.2
      Sõidukil on juhikabiinist paksu tugeva vaheseinaga eraldatud veoseruum või veosekamber, mis ei ole sõidukiga kokku ehitatud.
      
         Märkused: Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud, sest tegemist on ohtlike ainete piiratud kogustega. Seoses sellega nähakse kõnesolevas artiklis ette lisanõuded selleks, et vältida mürgiste aurude lekkimist juhikabiini.
      RO-LT 10.6
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 8, eerste lid, van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 8.1
      Kinnise sõiduki veoseruumi ülaosas on pidevalt töötav tõmbeventilaator ning alumises küljes on avad.
      
         Märkused: Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud, sest tegemist on ohtlike ainete piiratud kogustega. Seoses sellega nähakse kõnesolevas artiklis ette lisanõuded selleks, et vältida mürgiste aurude kogunemist veoseruumi.
      RO-LT 10.7
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 9, eerste, tweede en derde lid, van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 9
      
                  1.
               
               
                  Sõiduk varustatakse kogumisühikutega, mis:
                  
                              a)
                           
                           
                              asetsevad veo ajal nihkumiskindlalt ja
                           
                        
                              b)
                           
                           
                              on veo ajal suletud kaantega nii, et need juhuslikult ei avane.
                           
                        
            
                  2.
               
               
                  Punkti 1 alapunkti b nõuet ei kohaldata kogumisringile sõitmise ajal ja kogumisringil oleva sõiduki paigaloleku ajal.
               
            
                  3.
               
               
                  Sõidukisse jäetakse piisavalt vaba ruumi, et oleks võimalik ohtlikke majapidamisjäätmeid sorteerida ja paigutada eraldi kogumisühikutesse.
               
            
         Märkused: Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud, sest tegemist on ohtlike ainete piiratud kogustega. Käesoleva artikli eesmärk on nõuetekohase hoiuviisi tagamine iga ohtlike kaupade kategooria puhul, nähes ette, et pakid kogutakse kogumisühikutesse.
      RO-LT 10.8
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 14 van de Regeling vervoer huishoudelijk gevaarlijke afval 2002.
      
         Siseriiklike õigusaktide sisu: Artikkel 14
      
                  1.
               
               
                  Ohtlikke majapidamisjäätmeid veetakse üksnes kogumisühikutes.
               
            
                  2.
               
               
                  Iga ohuklassi ainete ja esemete jaoks on eraldi kogumisühik.
               
            
                  3.
               
               
                  Ohuklassi 8 kuuluvate ainete ja esemete puhul kasutatakse eraldi kogumisühikuid hapete, aluste ja akude jaoks.
               
            
                  4.
               
               
                  Pihustusmaterjalide purke võib koguda suletavatesse pappkarpidesse tingimusel, et neid karpe veetakse artikli 9 lõikele 1 kohaselt.
               
            
                  5.
               
               
                  Ohuklassi 2 kuuluvaid tulekustuteid võib koguda samasse kogumisühikusse koos selliste pihustusmaterjalide purkidega, mida ei panda pappkarpidesse.
               
            
                  6.
               
               
                  Erandina artikli 9 lõikest 1 ei ole akude veo puhul vaja katta kogumisühikut kaanega, kui akud on pandud kogumisühikusse nii, et akude kõik avad on suletud ja ülespoole.
               
            
         Märkused: Kõnesolev artikkel tuleneb artiklist 3, millega teatavad ADRi punktid tunnistatakse mittekohaldatavateks. Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud. Kõnealuses artiklis sätestatakse nõuded kogumisühikute kohta, milles ohtlikke majapidamisjäätmeid ajutiselt hoitakse.
      RO-LT 10.9
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 6.1
      
         Direktiivi lisa sisu: Pakendi ehitust ja katsetamist käsitlevad sätted.
      
         Viide siseriiklikele õigusaktidele: Artikel 15 van de Regeling vervoer huishoudelijk gevaarlijke afval 2002.
      
         Siseriiklike õigusaktide sisu: Artikkel 15
      
                  1.
               
               
                  Pihustusmaterjalide purkide vedamiseks mõeldud kogumisühikutele või kastidele tuleb selgelt märkida järgmine teave:
                  
                              a)
                           
                           
                              ohuklassi 2 kuuluvate pihustusmaterjalide puhul, kui purke kogutakse pappkarpidesse: sõna “SPUITBUSSEN” [pihustusmaterjali purgid];
                           
                        
                              b)
                           
                           
                              ohuklassi 2 kuuluvate tulekustutite ja pihustusmaterjalide purkide puhul: märgis nr 2.2;
                           
                        
                              c)
                           
                           
                              ohuklassi 3 kuuluvate tulekustutite ja pihustusmaterjalide purkide puhul: märgis nr 3;
                           
                        
                              d)
                           
                           
                              ohuklassi 4.1. kuuluvate värvijääkide puhul: märgis nr 4.1;
                           
                        
                              e)
                           
                           
                              ohuklassi 6.1. kuuluvate mürgiste ainete puhul: märgis nr 6.1;
                           
                        
                              f)
                           
                           
                              ohuklassi 6.2. kuuluvate esemete puhul: märgis nr 6.2;
                           
                        
                              g)
                           
                           
                              ohuklassi 8 kuuluvate sööbivate ainete ja esemete puhul: märgis nr 8; lisaks sellele:
                           
                        
                              h)
                           
                           
                              aluseliste ainete puhul: sõna “BASEN” [alused],
                           
                        
                              i)
                           
                           
                              happeliste ainete puhul: sõna “ZUREN” [happed],
                           
                        
                              j)
                           
                           
                              akude puhul: sõna “ACCU'S” [akud].
                           
                        
            
                  2.
               
               
                  Samad märgised ja sõnad tuleb märkida sõiduki sees olevatele suletavatele kambritele, millesse paigutatakse kogumisühikud.
               
            
         Märkused: Kõnesolev artikkel tuleneb artiklist 3, millega teatavad ADRi punktid tunnistatakse mittekohaldatavateks. Selle kava kohaselt ei ole ADRi punktis 6.1. ettenähtud nõuetele vastavaks tunnistatud pakendid vajalikud. Kõnealuses artiklis sätestatakse nõuded kogumisühikute identifitseerimise kohta, milles ohtlikke majapidamisjäätmeid ajutiselt hoitakse.
      RO-LT 10.10
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 7.5.4
      
         Direktiivi lisa sisu: Toiduainete, muude tarbekaupade ja loomatoiduga seotud ettevaatusabinõud.
      
         Viide siseriiklikele õigusaktidele: Artikel 13 van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 13
      
                  1.
               
               
                  Toiduainete ja loomatoidu vedu koos ohtlike majapidamisjäätmetega on keelatud.
               
            
                  2.
               
               
                  Sõiduk peab kogumise ajal seisma.
               
            
                  3.
               
               
                  Kogumisringil liikumise ja peatumise ajal peab sõidukil olema sisse lülitatud kollane vilkur.
               
            
                  4.
               
               
                  Kui ohtlikke majapidamisjäätmeid kogutakse selleks kindlaksmääratud ja tähistatud kogumispunktis, peab mootor olema välja lülitatud ning erandina punkti 3 nõudest võib välja lülitada ka kollase vilkuri.
               
            
         Märkused: Kõnesolevas artiklis laiendatakse ADRi punktis 7.5.4. kehtestatud keelu ulatust, silmas pidades asjaolu, et olemasolevate ainete suure mitmekesisuse tõttu on võib alati esineda ka ohuklassi 6.1. kuuluvaid aineid.
      RO-LT 10.11
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 7.5.9
      
         Direktiivi lisa sisu: Suitsetamiskeeld.
      
         Viide siseriiklikele õigusaktidele: Artikel 9, vierde lid, van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 9
      
                  4.
               
               
                  Sõiduki külgedel ja taga peab olema selge märge “Suitsetamine keelatud”.
               
            
         Märkused: Kuna kavas käsitletakse ohtlike ainete kogumist eraisikutelt, nähakse artikli 9 lõikes 4 ette, et tuleb panna selgesti nähtavale märge “Suitsetamine keelatud”.
      RO-LT 10.12
      
         Erandi ese: Ohtlike majapidamisjäätmete veo kava 2002.
      
         Viide direktiivi lisale: 8.1.5
      
         Direktiivi lisa sisu: Mitmesugused seadmed.
      Igal ohtlikke kaupu vedaval veoühikul peavad olema järgmised seadmed:
      
                  a)
               
               
                  vähemalt üks tõkisking iga veoühiku kohta, mille suurus vastab sõiduki massile ja rataste läbimõõdule;
               
            
                  b)
               
               
                  punktis 5.4.3. osutatud ohutusjuhendite kohaste üldiste abinõude jaoks vajalik varustus, eelkõige:
                  
                              —
                           
                           
                              kaks eraldi püstist ohumärki (nt. helkurkoonused, ohukolmnurgad või kollased vilkurid, mis ei sõltu sõiduki elektriseadmetest),
                           
                        
                              —
                           
                           
                              kvaliteetne (nt. Euroopa standardi EN 471 kohane) päästevest või kaitserõivastus iga meeskonnaliikme jaoks,
                           
                        
                              —
                           
                           
                              kandelamp (vaata ka 8.3.4) iga meeskonnaliikme jaoks,
                           
                        
                              —
                           
                           
                              nõude S7 (vt peatükk 8.5) kohased hingamisteede kaitsevahendid, juhul kui see nõue on kohaldatav vastavalt punkti 3.2. tabeli A 19. veerule.
                           
                        
            
                  c)
               
               
                  punktis 5.4.3. osutatud kirjalike juhendite kohaste täiendavate ja eriabinõude jaoks vajalik varustus.
               
            
         Viide siseriiklikele õigusaktidele: Artikel 11 van de Regeling vervoer huishoudelijk gevaarlijk afval 2002.
      
         Siseriiklike õigusaktide sisu: Artikkel 11
      Sõidukis peab iga meeskonnaliikme käeulatuses olema turvakomplekt, milles on järgmised esemed:
      
                  a)
               
               
                  isoleerivad kaitseprillid;
               
            
                  b)
               
               
                  hingamisteede kaitse mask;
               
            
                  c)
               
               
                  happekindel kombinesoon või põll;
               
            
                  d)
               
               
                  sünteeskummist kindad;
               
            
                  e)
               
               
                  happekindlad saapad või kaitsekingad ning
               
            
                  f)
               
               
                  silmaloputuspudel destilleeritud veega.
               
            
         Märkused: Kuna tegemist on paljude erinevate ohtlike ainetega, kehtestatakse lisaks ADRi punkti 8.1.5. nõuetele ka erinõuded kohustusliku kaitsevarustuse kohta.
      SOOME
      RO-LT 13.1
      
         Erandi ese: Lõhkeainete puhul ettenähtud veokirjas esitatava teabe muudatused.
      
         Viide direktiivi lisale: 5.4.1.2.1. (a)
      
         Direktiivi lisa sisu: Ohuklassiga 1 seotud erisätted.
      
         Viide siseriiklikele õigusaktidele: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003).
      
         Siseriiklike õigusaktide sisu: Veokirjas võib lõhkeainete tegeliku netomassi asemel märkida detonaatorite arvu (1 000 detonaatorit vastavad 1 kg lõhkeainele).
      
         Märkused: Kõnesolevat teavet peetakse siseriiklike vedude puhul piisavaks. Seda erandit rakendatakse peamiselt juhtudel, kui on tegemist lõhkamistöödeks vajalike kohalike vedudega väikestes kogustes.
      Euroopa Komisjon on erandi registreerinud numbri 31 all.
      RO-LT 13.2
      
         Erandi ese: RO-LT 14.2. vastuvõtmine.
      
         Viide siseriiklikele õigusaktidele: Määratakse kindlaks edasistes õigusaktides.
      RO-LT 13.3
      
         Erandi ese: RO-LT 14.7. vastuvõtmine.
      
         Viide siseriiklikele õigusaktidele: Määratakse kindlaks edasistes õigusaktides.
      ROOTSI
      RO-LT 14.1
      
         Erandi ese: Ohtlike jäätmete vedu ohtlike jäätmete kõrvaldamise rajatistesse.
      
         Viide direktiivi lisale: 2, 5.2. ja 6.1.
      
         Direktiivi lisa sisu: Liigitamine, tähistamine, märgistamine ning nõuded pakendite ehituse ja katsetamise kohta.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Kõnesolevas õigusaktis on esitatud lihtsustatud liigitamiskriteeriumid, vähem ranged nõuded pakendite ehituse ja katsetamise kohta ning muudetud märgistamis- ja tähistamisnõuded.
      Ohtlikke jäätmeid ei liigitata ADRi kohaselt, vaid nad jagatakse erinevatesse jäätmegruppidesse. Igasse jäätmegruppi liigitatakse ained, mida võib ADRi kohaselt pakendada koos (segapakendid).
      Igale pakendile märgitakse ÜRO tunnusnumbri asemel asjakohane jäätmegrupi kood.
      
         Märkused: Neid eeskirju võib rakendada üksnes ohtlike jäätmete veo puhul avalikest jäätmekogumispunktidest ohtlike jäätmete kõrvaldamise rajatistesse.
      RO-LT 14.2
      
         Erandi ese: Saatja nime ja aadressi märkimine veokirjas.
      
         Viide direktiivi lisale: 5.4.1.1.
      
         Direktiivi lisa sisu: Veokirjas esitatavad üldandmed.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Siseriiklikus õigusaktis nähakse ette, et kui seoses kaubaveoga klientidele tagastatakse tühje puhastamata pakendeid, ei ole vaja märkida saatja nime ja aadressi.
      
         Märkused: Tagastatav tühi puhastamata pakend sisaldab ohtlikku kaupa enamasti väikeses koguses.
      Seda erandit rakendatakse enamasti vedude suhtes, mille puhul täis gaasiballoonide vastu tagastatakse tühjad puhastamata gaasiballoonid.
      RO-LT 14.3
      
         Erandi ese: Ohtlike kaupade vedu tootmiskohtade vahetus läheduses, kaasa arvatud vedu tootmisterritooriumi(de) eri osade vahel avalikel teedel.
      
         Viide direktiivi lisale: A ja B lisa.
      
         Direktiivi lisa sisu: Nõuded ohtlike kaupade veo kohta avalikel teedel.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Vedu tootmiskohtade vahetus läheduses, kaasa arvatud vedu tootmisterritooriumi(de) eri osade vahel avalikel teedel. Erand on seotud pakendite märgistamise ja tähistamisega, veokirjadega, juhitunnistusega ja 9. osa kohase vastavustunnistusega.
      
         Märkused: Ohtlikke kaupu tuleb teatavatel juhtudel vedada tootmisterritooriumi ühest osast teise, mis asub teisel pool avalikku teed. See vedu ei kujuta endast ohtlike kaupade vedu erateel ning peab olema seotud asjakohaste nõuetega.
      Võrdle: direktiivi 96/49/EÜ artikli 6 lõige 14.
      RO-LT 14.4
      
         Erandi ese: Ametiasutuste poolt kinni peetud ohtlike kaupade vedu.
      
         Viide direktiivi lisale: A ja B lisa.
      
         Direktiivi lisa sisu: Nõuded ohtlike kaupade autoveo kohta.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Eeskirjadest lubatakse kõrvale kalduda, kui see on põhjendatud töötajate kaitsmise vajadusega, ohuga mahalaadimisel, esitatud tõenditega jne.
      Eeskirjadest kõrvale kalduda on lubatud üksnes siis, kui tavalistes veotingimustes on ohutuse tase rahuldav.
      
         Märkused: Neid erandeid võivad kasutada üksnes ohtlikke kaupu kinni pidanud ametiasutused.
      Kõnesolevad erandid on mõeldud seoses kohalike vedudega. Need võivad olla politsei poolt kinni peetud kaupade, näiteks lõhkeaine või varastatud omandi veod. Sedalaadi kaupade puhul on probleemiks asjaolu, et nende liigilises kuuluvuses ei saa olla kindel. Peale selle ei ole need kaubad sageli pakendatud, tähistatud ega märgistatud ADRi kohaselt. Politsei teeb igal aastal mõnisada niisugust vedu.
      Salakaubana sisse toodud alkohol tuleb vedada kinnipidamiskohast asitõendite hoiukohta ning seejärel selle kõrvaldamiseks sobivasse rajatisse, kusjuures kaks viimast võivad teineteisest üsna kaugel asuda. On lubatud järgmised erandid: a) iga pakend ei pea olema märgistatud, b) ei pea kasutama nõuetele vastavaks tunnistatud pakendeid. Iga selliste pakenditega kaubaalus tuleb siiski nõuetekohaselt märgistada. Ka kõik muud nõuded peavad olema täidetud. Igal aastal tehakse ligikaudu 20 niisugust vedu.
      RO-LT 14.5
      
         Erandi ese: Ohtlike kaupade vedu sadamates ja nende vahetus läheduses.
      
         Viide direktiivi lisale: 8.1.2, 8.1.5, 9.1.2
      
         Direktiivi lisa sisu: Dokumendid, mis peavad olema veoühikus; iga ohtlikke kaupu vedav veoühik peab olema varustatud eriseadmetega; sõiduki vastavustunnistus.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Veoühikus ei pea olema veodokumente (välja arvatud juhitunnistus).
      Veoühik ei pea olema varustatud punktis 8.1.5. kindlaksmääratud seadmetega.
      Vedukil ei pea olema vastavustunnistust.
      
         Märkused: Võrdle: direktiivi 96/49/EÜ artikli 6 lõige 14.
      RO-LT 14.6
      
         Erandi ese: Ülevaatajate ADR-koolituse tunnistus.
      
         Viide direktiivi lisale: 8.2.1
      
         Direktiivi lisa sisu: Sõidukite juhid peavad läbima koolituse.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Iga-aastast tehnoülevaatust tegevad ülevaatajad ei pea osalema punktis 8.2. mainitud kursustel ega omama ADR-koolituse tunnistust.
      
         Märkused: Teatavatel juhtudel, näiteks tühjade puhastamata paakautode puhul, võib tehnoülevaatusele esitatavas sõidukis olla ohtlikku kaupa.
      Punktide 1.3. ja 8.2.3. nõuded on kohaldatavad ka sellel juhul.
      RO-LT 14.7
      
         Erandi ese: ÜRO tunnusnumbriga 1202, 1203 ja 1223 kaupade kohalik vedu klientidele paakautodega.
      
         Viide direktiivi lisale: 5.4.1.1.6, 5.4.1.4.1
      
         Direktiivi lisa sisu: Tühje puhastamata paakide ja paakkonteinerite kirjeldus peab vastama punktile 5.4.1.1.6.
      Mitme kaubasaaja puhul võib nende nimed ja aadressid esitada eraldi dokumentides.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Tühje puhastamata paakide ja paakkonteinerite puhul ei ole vaja esitada veokirjas punkti 5.4.1.1.6. kohast kirjeldust, kui veosekirjas on asjakohase aine koguseks märgitud 0.
      Kaubasaaja nime ja aadressi ei ole vaja märkida ühelgi sõidukis oleval dokumendil.
      RO-LT 14.8
      
         Erandi ese: Kaubaveoks mitte mõeldud säilituspaakide vedu.
      
         Viide direktiivi lisale: 5.4.1.1.1, 6.8, 8.2.2.8.1
      
         Direktiivi lisa sisu: Veokiri, nõuded paakide ehituse, katsetamise jms kohta, juhitunnistus.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Säilituspaakides, mis ei ole mõeldud kaubaveoks, võib vedada aineid ÜRO tunnusnumbritega 1202, 1203, 1223 ja 1965. Paagid peavad olema tühjendatud.
      Veoühik peab olema tähistatud samal viisil nagu asjakohase ainega tangitud paakauto. Autojuhil peab olema juhitunnistus vastavalt punktile 8.2.2.7.1.
      
         Märkused: Kõnesolevat erandit rakendatakse näiteks juhul, kui säilituspaake veetakse selleks, et neid remontida või hooldada.
      Erand on vajalik selleks, et vältida tühjade paakide veoeelse puhastamisega seotud ohtusid ja keskkonnamõjusid.
      Kõnesolevat erandit rakendatakse väikeste koguste puhul. Enamasti on sellised veod kohalikud, kuid üksikutel juhtudel võib tegemist olla üle 300 km pikkuste vedudega hõredalt asustatud Põhja-Rootsis.
      Veotingimused: Säilituspaakidele paigaldatud seadmed ei tohi asetseda nii, et nad võiksid veo ajal viga saada. Sõidukis peavad olema dokumendid, mis näitavad, et säilituspaak on tunnistatud asjakohase aine puhul nõuetele vastavaks. Kinnituseelemendid, millega paak on sõidukile kinnitatud, peavad suutma paigal hoida veetavast säilituspaagist kaks korda raskemat paaki. Samas sõidukis ei tohi koos säilituspaagiga vedada kergsüttivaid aineid.
      RO-LT 14.9
      
         Erandi ese: Põllumajandus- või ehitusobjektidega seotud kohalikud veod.
      
         Viide direktiivi lisale: 5.4, 6.8. ja 9.1.2
      
         Direktiivi lisa sisu: Veokiri; paakide ehitus; vastavustunnistus.
      
         Viide siseriiklikele õigusaktidele: Särskilda bestämmelser om vissa inrikes transporter av farligt gods på väg och i terräng.
      
         Siseriiklike õigusaktide sisu: Põllumajandus- või ehitusobjektidega seotud kohalike vedude puhul ei ole vaja järgida teatavaid eeskirju:
      
                  —
               
               
                  Ei ole vaja esitada ohtlike kaupade deklaratsiooni.
               
            
                  —
               
               
                  Võib jätkata personalihaagisele paigaldatud vanade paakide/konteinerite kasutamist, mille ehitus ei vasta peatüki 6.8. nõuetele, kuid vastab vanematele siseriiklikele õigusaktidele.
               
            
                  —
               
               
                  Kohalike vedude puhul ja teetööalade vahetus läheduses võib jätkata ÜRO tunnusnumbritega 1268, 1999, 3256 ja 3257 ainete veoks mõeldud vanade paakautode kasutamist, mis ei vasta peatüki 6.7. või 6.8. nõetele ning on või ei ole varustatud tee pindamise seadmetega.
               
            
                  —
               
               
                  Personalihaagiste ja paakautode puhul, mis on või ei ole varustatud tee pindamise seadmetega, ei nõuta vastavustunnistuste olemasolu.
               
            
         Märkused: Personalihaagis on teatavat tüüpi haagis tööliste jaoks, millel on personaliruum ja mis on varustatud vastavustunnistusteta paakidega/mahutitega metsatraktoritele mõeldud diislikütuse hoidmiseks.
      RO-LT 14.10
      
         Erandi ese: Lõhkeainete vedu paakides.
      
         Viide direktiivi lisale: 4.1.4
      
         Direktiivi lisa sisu: Lõhkeaineid võib pakendada ainult kooskõlas punktiga 4.1.4.
      
         Viide siseriiklikele õigusaktidele: Liide S — Ohtlike kaupade siseriikliku autoveo erieeskirjad, mis on välja antud kooskõlas ohtlike kaupade veo seadusega ja Rootsi Kuningriigi määrusega SÄIFS 1993: 4.
      
         Siseriiklike õigusaktide sisu: Sõidukitele, mis on mõeldud lõhkeainete vedamiseks paakides, annab vastavustunnistuse siseriiklik pädev asutus. Vedu paakides on lubatud ainult määruses loetletud lõhkeainete puhul või pädeva asutuse eriloal.
      Paaki tangitud lõhkeaineveosega sõiduk tuleb tähistada ja märgistada vastavalt punktidele 5.3.2.1.1, 5.3.1.1.2. ja 5.3.1.4. Ohtlikud kaubad võivad olla ainult ühes veoühikusse kuuluvas sõidukis.
      
         Märkused: Kõnesolev erand on rakendatav üksnes siseriiklike vedude puhul, mis on enamasti kohalikud.
      Kõnesolev määrus kehtis enne Rootsi ühinemist Euroopa Liiduga.
      Paakautodega veavad lõhkeaineid ainult kaks äriühingut. Lähemal ajal oodatakse üleminekut emulsioonlõhkeainetele.
      Endine erand nr 84.
      RO-LT 14.11
      
         Erandi ese: Juhitunnistus.
      
         Viide direktiivi lisale: 8.2
      
         Direktiivi lisa sisu: Nõuded sõiduki meeskonna väljaõppe kohta.
      
         Viide siseriiklikele õigusaktidele: Liide S — Ohtlike kaupade siseriikliku autoveo erieeskirjad, mis on välja antud kooskõlas ohtlike kaupade veo seadusega.
      
         Siseriiklike õigusaktide sisu: Juhtide väljaõppeks ei tohi kasutada punktis 8.2.1.1. osutatud sõidukeid.
      
         Märkused: Kohalik vedu.
      ÜHENDKUNINGRIIK
      RO-LT 15.1
      
         Erandi ese: Avalike teede ületamine ohtliku kaubaveosega sõidukite poolt (N8).
      
         Viide direktiivi lisale: A ja B lisa
      
         Direktiivi lisa sisu: Nõuded ohtlike kaupade veo kohta avalikel teedel.
      
         Viide siseriiklikele õigusaktidele: Carriage of Dangerous Goods by Road Regulations 1996, reg.3. Schedule 2 (3)(b); Carriage of Explosives by Road Regulations 1996, reg. 3(3)(b).
      
         Siseriiklike õigusaktide sisu: Ohtlike kaupade autoveo eeskirju ei kohaldata eravalduses oleval tootmisterritooriumil, mida läbib avalik tee.
      
         Märkused: See olukord võib esineda kaupade veol eravalduses oleva tootmisterritooriumi ühest osast teise, mis asub teisel pool avalikku teed. Selline vedu ei kujuta endast ohtlike kaupade vedu avalikel teedel tavapärases tähenduses ning selle suhtes ei kohaldata ohtlikke kaupu käsitlevate eeskirjade sätteid.
      RO-LT 15.2
      
         Erandi ese: Erand tingimusest, et kohaliku kaubaveo puhul ei tohi juht ega juhi abi avada ohtlike ainete pakendeid (v.a ohuklassi 7 kuuluvad kaubad) teel kohalikust müügiüksusest jaemüüja või lõppkasutajani või jaemüüja juurest lõppkasutajani (N11).
      
         Viide direktiivi lisale: 8.3.3
      
         Direktiivi lisa sisu: Juht ega juhi abi ei tohi avada ohtlike kaupade pakendeid.
      
         Viide siseriiklikele õigusaktidele: Carriage of Dangerous Goods by Road Regulations 1996, reg.12. (3).
      
         Siseriiklike õigusaktide sisu: Pakendite avamise keeldu piiratakse tingimusega “välja arvatud juhul, kui veoettevõtja on seda lubanud”.
      
         Märkused: Kõnesoleva keelu järgimine täht-tähelt lisas esitatud sõnastuses võib tekitada jaekaubanduses tõsiseid probleeme.